Сабоҳаддин Али (1907-1948) | www.ziyouz.uz\nБош саҳифа Жаҳон шеъриятиТурк шеъриятиСабоҳаддин Али (1907-1948)\nЁзувчи ва шоир Сабоҳаддин Али (Sabahattin Ali) 1907 йил 25 февралда Болгариянинг Карджали шаҳрида туғилган. Бошланғич таълимини Ускударда олгандан сўнг Чаноққалъада ўрта мактабни тамомлаган. Олий таълимини Баликесир муаллимлар мактабида олган.\nСабоҳаддин 1928 йилда Таълим вазирлигининг стипендияси билан Германияга боради. 1930 йили ватанига қайтган адиб Кўнияда адабиёт муаллими сифатида ишлай бошлайди. Илк ҳикояси “Ой” журналида чоп қилинади.\nУ Туркия Республикасининг асосчиси Мустафо Камол Отатуркни ҳақорат қилганликда абланиб, ҳибсга олинади (1932). Республиканинг ўн йиллиги муносабати билан қамоқдан озод қилинади (1933 йил 29 октябрь). У ўзининг ватанга ва мамлакат асосчисига содиқлигини исботлаш мақсадида “Борлиқ” журналининг 1934 йил 15-январь сонида “Менинг муҳаббатим” номли Мустафо Камол Отатуркка бағишланган шеърини чоп қилдиради. Шундан кейин у халқ таълими тизимида ишлашга рухсат олади.\nДастлаб, Анқара мусиқа мактабида турк тили ўқитувчиси, кейин давлат консерваториясида таржимон, ўқитувчи ва драматург сифатида ишлайди. 1945 йилдан “Янги дунё” газетасида, 1946 йилдан “Марко Пошо” газеталарида сиёсий-танқидий мақолалар ёза бошлайди. 1948 йилда “Занжирланган Ҳуррият” газетасидаги мақоласи учун жиноий жавобгарликка тортилади.\nСабоҳаддин Али доимий таъқиблардан безиб, чет элга чиқиб кетмоқчи бўлади. Чегарада қўлга олиниб, маҳфий равишда ўлдирилади. Унинг жасади ўлдирилганидан икки ярим ой кейин топилади. Адибнинг “Тегирмон”, “Овоз”, “Янги дунё”, “Ойнаванд кўшк” ҳикоялар китоби; “Куюжаклик Юсуф”, “Ичимиздаги шайтон”, “Мўйнали Мадонна” романлари; “Тоғлар ва шамол” номли шеър китоби нашр қилинган.\nМени энг гўзал кунимда\nСабабсиз бир кадар олур.\nБутун умрим қозонида\nАччиқ бир қуйқаси қолур.\nАнглай олмам кадаримни,\nБир оташ ёқар теримни,\nИчим тор кўрар еримни\nКўнглим тоғларга беланур.\nа қиш, на ёзни истарман,\nНа бир дўст юзни истарман,\nҲафиф дард созни истарман,\nОғриқлар, санчиқлар келур.\nЁнима тушар қўлларим,\nКўринмас бўлур йўлларим,\nЭнг севимли амалларим\nОлдимда ўлик кўринур…\nНа бир дўст, на бир севгили\nДунёдан узоқ бир далли…\nМени чулғар ғам, маҳзунлик\nБошимда шод савдо ўлур!\nТурк тилидан Йўлдош Эшбек таржимаси\n← Аввалги Аввалги Мустафо Сайид Сутувен (1908-1969)\nКейинги → Кейинги: Вина Дельмар. Ғариблар (спектакль)


«Ўзга сайёралик» Килиан Мбаппе\nЕЧЛнинг бу йилги баҳсларини кузата туриб, «Монако» сафидаги қора танли нотаниш йигитчанинг ҳаракатларидан ҳайратга тушганлар кўп бўлди.\nҲар ким ўз қаричи билан ўлчайди ёхуд ЎФФ қарорини кутамиз...\nЎзбекистон терма жамоасида учрашув давомида гол уриш учун имкониятлар етарли бўлди ҳам дея олмаймиз, чунки гол уриш учун рақиб дарвозаси ёнига дадил қадам ташлаб, ҳужум уюштириш керак бўлади.\nФрансис Коне ёки 4 нафар футболчи халоскори ҳақида\nФутбол кўпгина қаҳрамонларни билади. Клубга ҳаётларини бахшида этган фахрийлар; ўйиннинг сўнгги дақиқасигача ўз дарвозаси даҳлсизлигини сақлаш учун жон фидо қилган дарвозабонлар...\n«ЧЕЛСИ»НИНГ ВИКТОР МОЗЕС ЙЎЛИНИ ТАКРОРЛАШГА ТАЙЁР ТУРГАН 5 НАФАР ФУТБОЛЧИСИ.\nЖижо ва унинг «тўда»си\nАллақачон машҳурликка эришган италиялик ёш, иқтидорли голкипер Жанлуижи Доннарумма яқиндагина балоғат ёшига етди.\nТермамиз ҳимоясида йўқотиш\nСурияга қарши кечадиган ўйин олдидан нохуш янгилик тарқалди - Ўзбекистон терма жамоасининг етакчи футболчиларидан бўлган Виталий Денисов «Локомотив» таркибида Россия чемпионатида «Спартак»ка қарши ўтказилган ўйинда жароҳат олибди. Ёмон томони, Денисов жароҳат билан сўнгги дақиқаларга қадар ўйнаган. Бу эса вазиятни янада чигаллаштириши турган гап.


Ким бир мусулмонни шарманда қилиш учун бир нарса билан айбласа, Аллоҳ уни жаҳаннам кўприги устида то у гапидан қайтгунича ушлаб туради», дедилар».\n«Қай бир одам бир мусулмон кишини беҳурмат қилинаётган ва обрўси тўкилаётган жойда ҳимоясиз қолдирса, Аллоҳ ҳам уни У Зотнинг ҳимоясини истаб турган жойда ҳимоясиз қолдиради.\nҚай бир одам бир мусулмон кишини беҳурмат қилинаётган ва обрўси тўкилаётган жойда ҳимоя қилса, Аллоҳ ҳам уни У Зотнинг ҳимоясини истаб турган жойда ҳимоя қилади», дедилар».\nМусулмон киши биродарининг беобрў ва беҳурмат қилинишига асло йўл қўймасин. Ўшандай ҳолат пайдо бўлса, дарҳол уни ҳимоя қилсин. Ана шундагина у қиёмат куни Аллоҳ таолонинг ҳимоясидан баҳраманд бўлади.\nШарҳ: Ҳа, мусулмонлар бир-бирларини ёмонларнинг ғийбат ва бўҳтонларидан сақлашлари, ҳимоя қилишлари лозимдир. Агар бу иш қилинмаса, жамият иғвохонага, бўҳтон марказига айланиб қолади. Бу билан жамият аъзолари орасида ўзаро адоват авж олади. Бундай жамият аста-секин таназзулга юз тутади.\n«Албатта, сизнинг бирингиз ўз биродарининг ойнасидир. Агар унда кирни кўрса, артиб қўйсин», дейилган.\nУшбу ҳадиси шарифга амал қилингандагина мўминлар катта ютуқларга эришишлари мумкин. Бу ҳадиси шарифга амал қилмай туриб, балки унинг тескарисини қилиб туриб бирор яхшиликни кутиш мумкин эмас.\n«Ёмонликни гўзал нарса ила даф қил» (Муъминун сураси, 96-оят).\nЯъни уларнинг ёмонликларига яхшилик билан жавоб қайтар. Шунда гўзал бўлади.\n«Ва ёмонликни яхшилик ила қайтарарлар», деган (Раъд сураси, 22-оят).\nУламоларимиз: «Ушбу оятдаги «ёмонликни яхшилик билан қайтариш» шахсий муомалаларда ёмонликни синдириш орқали бўлади, аммо Аллоҳ таолонинг динига тегишли ишларда қўлланилмайди», деганлар.\n«Бир киши Расулуллоҳ соллаллоҳу алайҳи васалламнинг ҳузурларига киришга изн сўради. Бас, у зот:\nУ кирганда эса унга мулойим гап айтдилар.\n«Эй Аллоҳнинг Расули, айтган гапингизни айтдингиз-у, кейин унга мулойим гапирдингиз?» дедим.\nУшбу ҳадиси шарифдан ёмон одамлар билан уларнинг шарридан сақланиш мақсадида муроса учун мулойим сўзлашиш мумкинлиги келиб чиқади.\n«Насиҳат» луғатда «холис», «покиза», «содиқ» маъноларини билдиради. Урфда эса бир кишининг бошқасига холис ният, содиқлик билан яхши йўл-йўриқларни айтишидир.\nРасулуллоҳ соллаллоҳу алайҳи васалламнинг «Дин насиҳатдир» деганлари «Диннинг асосий мадори насиҳатдан иборатдир», деганларидир. Бу «Ҳаж арафадир», деганларига ўхшайди. Яъни ҳажнинг мадори, асосий рукни Арафотда туришдир.\nСаҳобалар Расулуллоҳ соллаллоҳу алайҳи васалламдан бу умумий гапни эшитиб, унинг тафсилотини билмоқчи бўлдилар ва:\nЯъни «Насиҳат қилсак, ким учун қиламиз?» дедилар.\nШунда Расули Акрам соллаллоҳу алайҳи васаллам диннинг мадори бўлмиш насиҳат беш нарсада эканини баён қилиб бердилар:\n1. «Аллоҳ учун», яъни Аллоҳга иймон келтириш, Унга шукр қилиш, амрларини бажариб, қайтарганларидан қайтишга ундаб насиҳат қилишдир.\n2. «У Зотнинг Китоби учун», яъни Аллоҳнинг Китоби – Қуръони Каримни ўрганиш, унга амал қилиш ва одамларни ҳам шу ишга ундаб насиҳат қилиш.\n3. «У Зотнинг Расули учун», яъни Расулуллоҳ соллаллоҳу алайҳи васалламга эргашиш, у кишининг шариатларига, суннатларига тобе бўлиш, бошқаларни шунга даъват қилиш.\n«Имом» деганда халифа, давлат бошлиғи кўзда тутилади. Улар учун насиҳат қилиш уларга итоат қилиш, одамларни ҳам шунга даъват қилиш билан бўлади.\nБарча мусулмонларга икки дунё саодати, яъни Ислом йўлини кўрсатиб насиҳат қилиш лозим бўлади.\n29. Ғофиллардан четда бўлиб, фақир, мискин ва етимларга яхшилик қилиш.\nҲадиси шарифда Расулуллоҳ соллаллоҳу алайҳи васаллам:\n«Дунё ва охират ҳақида. Сендан етимлар ҳақида сўрарлар. Сен: «Уларга ислоҳ қилиш яхшидир», деб айт. Агар уларнинг (молларини) аралаштириб юборсангиз, бас, биродарларингиздир. Аллоҳ бузғунчини ҳам, ислоҳчини ҳам билади. Агар хоҳласа, Аллоҳ сизларни қийинчиликка соларди. Албатта, Аллоҳ ўта иззатлидир, ўта ҳикматлидир» (Бақара сураси, 220-оят)\nБу ояти каримада боқувчисиз қолган етим ҳақида гап бормоқда. Аллоҳ таоло Ўз Набийи соллаллоҳу алайҳи васалламга хитоб қилиб:\n«Сендан етимлар ҳақида сўрарлар», демоқда. Жавобдан маълум бўладики, савол етимларга бўладиган муомала, уларнинг мерос олган молларига қандай муносабатда бўлиш ҳақида экан. Чунки оятда:\n«Уларга ислоҳ қилиш яхшидир», деб айт», дейилган.\nЕтимларга ислоҳ (яхшилик) қилишда хайру барака бор. Етимларга яхши қараш ҳар бир жамиятдаги ижтимоий тенгликнинг муҳим омилларидан биридир. Шунинг учун ҳам Исломда бу масалага алоҳида эътибор берилган.\nҚуръони Каримда ушбу масала бўйича бир қанча оятлар келган. Жумладан, Анъом сурасида: «Етимларнинг молига яқин келманг...» дейилган бўлса, бошқа бир сурада: «Албатта, етимларнинг молини зулм ила еювчилар қоринларига оловдан бошқа нарсани емайдилар ва тезда дўзахга кирадилар», дейилган.\n«Мен ва етимнинг кафили жаннатда мана бундаймиз», деб кўрсаткич ва ўрта бармоқларини бирлаштириб кўрсатдилар».\n«Ўзига қарашли ёки ўзгага қарашли етимнинг кафили ва мен жаннатда мана булар каби бўламиз», деб (ровийлардан бири) Молик кўрсаткич ва ўрта бармоқларига ишора қилди», дейилган.\n«Ким мусулмонлардан бўлган етимни қарамоғига олиб, таом ва ичимлик берса, Аллоҳ уни мағфират қилинмайдиган гуноҳ қилмаган бўлса, албатта, жаннатга киритади», дедилар».\n«Бева ва етим учун саъй-ҳаракат қилувчи кимса Аллоҳнинг йўлидаги мужоҳид ёки наҳорни рўза тутиб, тунни бедор бўлиб ўтказувчи кабидир», дедилар».\n30. Қўшничилик ҳаққига риоя қилиш.\n«Ота-онага, яқин қариндошга, етимларга, мискинларга, яқин қўшнига, ён қўшнига, ёндаги соҳибга, йўқсил йўлчига ва қўлингизда мулк бўлганларга яхшилик қилинглар» (Нисо сураси, 36-оят).\nБу ояти каримада Аллоҳ таоло яхшилик қилиниши керак бўлган бир неча тоифалар қаторида яқин қўшнини ва ён қўшнини ҳам зикр қилмоқда.\nҚўшнига яхшилик қилиш ҳақидаги исломий таълимотлар ҳам дунёда мисли кўрилмаган таълимотдир.\n23. Шубҳали ерларда бўлиб, шубҳали ишларни қилиб, ..\nАмалларни фориғ бўлгандан кейинга суришинг нафснин..\n13. Бирор мусулмоннинг ҳузурига унинг изнисиз кирм..


36027 Ўқиш режими + -\nИнсон илми зиёда бўлиб бораркан, кун келиб одамларга нималарнидир исботлашдан, улар билан баҳслашишдан, улардан ҳар бир иши учун кечирим сўрайверишдан, уларни танқид қилишдан, уларга маслаҳат беришдан, ақл ўргатишдан, ҳамма учун жон куйдиришдан, уларга тўғри яшашни ўргатишдан тўхтаб қолади. Чунки у бу ишларнинг ҳаммасини бажаришга мажбур эмаслигини тушуниб етган бўлади. Ана шу онда инсон ўзининг эркин яшаётганини ҳис эта бошлайди. Чунки айнан шу онда унда ички хотиржамлик пайдо бўлади ва бу нарса ҳаётда энг катта неъмат эканлигини англайди...\nОлтин кузнинг илиқ кунларида қуёшга юзингни тутиб, Яратганнинг улуғ неъмати бўлган тоза ҳаводан нафас олиб, осмонга термулиб мулоҳазалар қилишинг атрофингдаги инсонларнинг юриш-туриши, нима билан банд экани, уларнинг ҳаёти нималардан иборат экани каби нарсалар ҳақида ўйлашингдан минг бор афзал. Инсон шуни ҳис этар экан, юрган йўлида ҳар куни эмас, ҳар сонияси буюк неъмат эканини чуқурроқ тушунаверади. Яратган Зотни таниб, Унинг махлуқотлари учун яратилган қонун-қоидаларни ўрганиб борар экансан, ҳар бирининг замирида қанчалар катта ҳикмат, илм, барака борлигини тушуниш нақадар улуғ бахт! Атрофда бўлаётган ишларга шунчаки қарамасдан, ҳар биридан ҳикмат излашинг инсонларнинг қалбини тушунишингда енгиллик ярата боради. Бундай ишларни катталарга нисбатан болалар яхши уддалайдилар, тез англаб етадилар. Сабаби, улар ҳар бир қўрадиган нарсасига, қиладиган ишига ақл ва онг билан эмас, бутун борлиғи, қалби билан боғланадилар.\nБиз катталар кўпинча болаларга болача қараб, уларнинг беғубор, самимий қалбини кўра олмаймиз. Айнан шу каби манзаранинг гувоҳи бўлганим ўзимга-ўзим саволлар беришга мажбур қилди: “Аслида ёш бола болами ёки биз катталарми?”\nЗоомагазин дўконининг эшигига “Кучук болалари сотилади” деган эълон осиб қўйилибди. Бундай эълонларга биринчи бўлиб кўпинча кичик болалар эътибор қиладилар. Бир бола дўконга кириб, кучук болаларининг нархини сўради. Шунда сотувчи уларнинг нархини айтди. Болада сотувчи айтган пулнинг ўндан бир қисми ҳам йўқ эди. Шунда у сотувчидан: “Ҳеч бўлмаса уларни бир кўрай”, дея илтимос қилди. Сотувчи боланинг илтимосини рад этмади. У ёрдамчисига кучук болаларини олиб чиқишини айтди. Бирин-кетин бешта бир-биридан ширин кучук болалари сотувчининг ёрдамчиси орқасидан югуриб чиқишди. Фақат бешинчиси зўрға-зўрға юриб келди. Болакайнинг кўзи дарров ўша кучукчага тушиб, сотувчидан сўради:\n‒ Бу кучукчага нима бўлган?\nСотувчи бу кучукчанинг тос суяги билан сон суягининг туташган жойи қийшайганини ва у энди бутун умр шундай оқсоқланиб, судралиб юришини тушунтирди. Шунда бола:\n‒ Мен айнан шу кучукчани сотиб олмоқчиман. Аммо менинг пулим бироз камроқ, ‒ деди.\nСотувчи ҳайратланиб деди:\n‒ Уни нима қиласан? Майли, агар сенга шу ёққан бўлса, пулинг керакмас, шундай олиб кетавер. Барибир бу чўлоқ кучукчанинг ҳеч кимга кераги йўқ...\nБола ғазабланиб сотувчининг кўзига қаради ва:\n‒ Бу кучукчанинг бошқа кучукчалардан кам жойи йўқ. Бошқалари неча пул турса, ўшанча тўлайман. Фақат ҳозирча қўлимдаги бор пулимни бераман, қолганини ҳар ойда бўлиб-бўлиб бериб қарзимни узаман, ‒ деди.\nБолакайнинг дағдағаси сотувчини бир оз эсанкиратиб қўйди. Унга мулойимлик билан яна тушунтира бошлади:\n‒ Бу кучукчани олма, у ҳеч қачон сен билан бирга югуриб, сакраб ўйнай олмайди. Сен эса у билан ўйнашни, югуришни хоҳлайсан. Тўғрими? Унинг ҳеч кимга фойдаси йўқ...\nСотувчининг бу гаплари болакайга баттар ёқмади. У шартта шимининг почасини кўтариб, сотувчига оёғини кўрсатди. Сотувчи унинг оёғи ўрнида ясама темир оёқ борлигини кўрди-ю, ортиқча бирор сўз айтишга журъат топа олмади.\n‒ Мен ҳам тез югура олмайман. Бу кучукча менга ўхшаган уни тушунадиган, меҳрибон одамга муҳтож!\nБола шундай дея, чўнтагидан пул чиқариб, сотувчига узатди. Сўнг кучукчани даст кўтариб, бағрига босди. Сотувчи эса лом-лим дея олмай, унинг ортидан жимгина кузатиб қолди.\n05:00 / 24.01.2017 1362\n«Эрурсиз барча оламларга раҳмат, ё Расулуллоҳ!» танловининг 1-йўналишига оид 8-мақола\nСилаи раҳм эгаси Ва албатта, сен улкан хулқдасан Қалам сураси, 4оят. Расулуллоҳ соллаллоҳу алайҳи васалламнинг улкан хулқ эгаси эканликларини Аллоҳ таоло давоми...\n04:17 / 09.12.2017 1232\n01:19 / 28.01.2019 977\n03:12 / 15.11.2019 1615\n11:17 / 14.01.2020 135138


Uzagrotechsanoat - ФЕРМЕРЛАР “ЎЗАГРОТЕХСАНОАТХОЛДИНГ”ГА ТАШРИФ БУЮРДИ\n08:14:13(GMT +5), 19 sentabr 2020\nФЕРМЕРЛАР “ЎЗАГРОТЕХСАНОАТХОЛДИНГ”ГА ТАШРИФ БУЮРДИ\nБугун мамлакатимиздаги қатор қишлоқ хўжалиги кластерлари раҳбарлари, фермерлар “Ўзагротехсаноатхолдинг” акциядорлик жамияти тизимидаги корхоналарда ишлаб чиқарилаётган қишлоқ хўжалиги техникалари билан танишиш ҳамда очиқ мулоқот тарзида ўтказилган тадбирда иштирок этиш учун мазкур жамиятга ташриф буюрди.\nМеҳмонларга дастлаб, жамият тизимидаги корхоналарда ишлаб чиқарилаётган қишлоқ хўжалиги техникалари ҳамда амалиётга жорий этилаётган қатор лойиҳалар ҳақида батафсил маълумотлар берилди. Шунингдек, улар соҳада олиб борилаётган ислоҳотлар, амалий ишларнинг гувоҳи бўлди.\nДарҳақиқат, ўтган 2018 йилда жамият тизимидаги корхоналар томонидан 11 минг 570 дона қишлоқ хўжалиги техникаси ишлаб чиқарилиб, ички ва ташқи бозорларга етказиб берилди. Жорий йилнинг ўтган 6 ойи мобайнида эса жамият тизимидаги корхоналарда жами 3 минг 967 дона қишлоқ хўжалаги техникалари ишлаб чиқарилди. Бунинг 716 таси турли русумдаги тракторлар, 302 таси ғалла ўриш комбайнларидир. Шунингдек, 1078 дона культиваторлар, 887 дона пуркагичлар, 141 дона тиркама ва бошқа турдаги қишлоқ хўжалиги техникаларидир. Ушбу техникалар эса бугунги кунда ички ва ташқи бозорлардаги истеъмолчиларга етказиб берилаётир.\n“Ўзагротехсаноатхолдинг” акциядорлик жамиятининг бугунги кундаги техник сиёсати тизим корхоналарида ишлаб чиқарилаётган техникаларни маҳаллийлаштиришдан иборат бўлиб, айни дамларда ушбу техникаларни 30-40 фоизгача маҳаллийлаштириш юзасидан қатор ишлар олиб борилмоқда. Бу эса ўз навбатида, деҳқоннинг оғирини енгил, ҳосилининг баракали бўлишида муҳим аҳамият касб этаётир.\nТашриф давомида меҳмонларга жамият ҳудудидаги махсус кўргазмали майдонда жойлашган қишлоқ хўжалиги техникалари, агрегатлар ҳам намойиш этилди. “Тошкент қишлоқ хўжалиги техникаси заводи”, “Чирчиқ қишлоқ хўжалиги техникаси заводи”, “Агрегат заводи”, “Технолог” акциядорлик жамиятлари ва бошқа кўплаб корхоналарда ишлаб чиқарилган ушбу техникалар кўпчиликда ёрқин таассурот қолдирди.\nБир сўз билан айтганда “Ўзагротехсаноатхолдинг” акциядорлик жамияти томонидан ўтказилаётган бундай тадбирлар ва намойиш этилаётган қишлоқ хўжалиги техникалари юртимиз ишбилармонларида катта қизиқиш уйғотмоқда. Бундай маҳсулотларнинг намойиши эса ҳамкорлар билан манфаатли шартномалар имзоланишида муҳим манба бўлиб хизмат қилмоқда.


Қандай қилиб Англияда ҳатто кузда ҳам аъло кайфиятни сақлаб қолишади?\nКечаги кундан бошлаб Интернет Ўзбекистонга совуқ кириб келаётганини эслатишдан чарчамаяпти: бизни ёмғирлар ва ҳаво ҳароратининг пасайиши кутмоқда, бу дегани куз аста-секин ўз ҳукмини ўтказишни бошламоқда. Facebook дагилар ҳам, навбатида, икки қисмга бўлинишди: биринчилар (булар, эҳтимол, ёзги иссиқдан чарчаган кишилар бўлса керак) бу ҳолатни хурсандчилик билан қарши олишди, иккинчи тоифа одамлар эса ёзнинг тугашини умуман хоҳлашмайдиганлардан иборат бўлди. Бугунги мақоламизда йилнинг исталган фасли ёмғир ва туманлар билан ўтувчи Лондон ҳақида сўз юритишга қарор қилдик. Биз у ерда куз фасли аслида қандай ўтиши ва бу пайтда Лондонда нималар билан машғул бўлиш мумкинлигига қизиқдик.\nАслида, Лондон кузи ўзининг «майинлиги» билан машҳур: сентябрда ҳаво ҳарорати 17 градус, октябрда 13, ноябрда эса 10 даража атрофида бўлади. Ҳа, Лондонда сизга соябон, албатта, асқотади.\nБироқ бу ерда ёмғир фақат яхшиликка ёғишини билишингиз лозим. Биринчидан, у тетиклаштиради, иккинчидан, у қанчалик тез бошланса, шунчалик тез тугайди, учинчидан эса, ёмғирдан сўнг Лондонда доим қуёшли об-ҳаво бўлади!\nКузда Лондон боғлари ҳақиқий эртакнамо кўриниш олади, шу сабабли кузда Лондонда биринчи галда паркларга – Гайд Парк, Кепсингтон боғлари ёки Рижентсларга бориб у ерларнинг ажойиб манзарасини суратга олиш лозим!\nСуратга олишга қизиқмайсизми? У ҳолда сокин хиёбонлар бўйлаб сайр қилиш, скамейкаларда ўтириш ва ҳаёл суриш мумкин...\nЛондондаги ушбу готика архитектурасининг ёрқин намунасини ҳатто инглиз тили дарсликларида ҳам кўпинча кузги қиёфада тасвирлашади. Шу сабабли у ерни октябрь ёки ноябрда суратга олишнинг айни вақти!\nТўғри фондаги Биг-Бен\nЛондонни туманларга қиёсласак, Биг-Бенни албатта кузда кўриш лозим. Бу пайтда осмон қовоғини солган ва шамол бетинч Темза сувлари бўйлаб эсаётган бўлади. Умуман, Биг-Бен – Буюк Британия пойтахтининг энг диққатга сазовор жойларидан бири ва ижтимоий тармоқларда хештеглар бўйича рекордчи ҳисобланади!\n135 метр баландликдан шаҳарни томоша қилиш\nШаҳарни бундай баландликдан оддий қилиб «Лондон кўзи» деб номланувчи кўриш айланасидан кузатиш мумкин. Лондоннинг ушбу машҳур айланасини 6 йил давомида қуришган. Айтишларича, дастлаб (бу 1998 йил эди) у вақтинчалик иншоот, тажриба сифатида режалаштирилаётган эди. Кўриб турганингиздек, тажриба муваффақиятли чиқди. Агар у ерга кундуз куни чиқсангиз, нафақат Лондонни, балки унинг атрофини ҳам томоша қилишингиз мумкин!\nТрафальгар майдонида ёрқин байрамлар\nАгар ўзингизни улкан Лондоннинг бир қисми сифатида тасаввур қилишни хоҳласангиз, Трафальгар майдонида ўтказилувчи байрамлардан бирига боринг. Бу ерда бутун умрга ёдингизда қолувчи кўплаб ёрқин байрамлар ўтказилади! Омадингиз чопса, қироллик оиласи вакилларини ҳам учратиб қолишингиз ҳеч гапмас!\nИш кунлари ҳам майдонга йўл олсангиз бўлади. У ерда Карл I, Георг IV, машҳур адмирал Нельсон ҳайкаллари, Муқаддас Мартин черкови, Лондон Миллий галереясини бевосита томоша қилишингиз мумкин!\nВестминстер районида шу номдаги машҳур кўча бор бўлиб, у ҳақда эшитмаган киши бўлмаса керак. Лондонликлар бўш вақтларини кўпинча шу ерда ўтказишни ёқтиришади. Бу ердаги муҳит ўзгача – суҳбат қуриш ва дам олиш учун мослаштирилган.\nҲа-ҳа! Тўғри ўқидингиз! Бу Лондонда анча оммалашган.\nКузги оқшомда лондонликлар тўпланиб, кичик саҳнаси бор бирор ресторан ёки пабга боришади. Айнан ўша ерда опера қўйилади. Албатта, оркестр жойлашадиган жой ва катта симфоник оркестр бу ерда йўқ. Бироқ пианино, скрипка, уриб чалинадиган мусиқа асбоблари, актёрлар ва тингловчиларни лол қолдирадиган улкан маҳорат бор! Кейин театрга ҳам боргингиз келмай қолади!\nАгар сиз Лондонда 31 октябрда бўлиб қолсангиз, омадингиз келди деяверинг! Чунки сиз ақл бовар қилмас муҳитни ҳис этасиз! Лондон клублари, ресторан ва пабларида ёрқин тадбирлар бўлиб ўтади, иштирокчилар эса турли костюмлар кийиб машҳур «Trick or treat» иборасини айтишади...\nГай Фокс кечаси\nХэллоундан асло қолишмайдиган яна бир тадбир. 5 ноябрда Лондон осмони минглаб салют ва петардаларга тўлади. Бу Буюк Британия тарихини акс эттирувчи ноёб манзарани ҳосил қилади.\nТуманли Лондонда қанчалик кўп қизиқарли ва ёрқин воқеалар кўплигини кўряпсизми? Асосийси – бу календарда йилнинг қайси мавсумлиги эмас, балки сиз нимани ҳис қилаётганингиз ва ҳаётни қандай қабул қилаётганингиздир! Ҳаётингизнинг ҳар бир онидан баҳра олинг ва доим ижобий кайфиятда юринг!


Бошқаларга маслаҳат бериш ҳақида\n1 йил аввал | Ҳусанбек | 2203\nАссалому алайкум! Ҳурматли ҳайъат аъзолари, мактабда ўқитувчиман. Ҳамкасаба аёллардан бири менга икки дона китоб берди. Иккаласиям ақийдамизга зид. Қизиғи, биттасини ўзбек профессор аёли ёзган. Мен китобини қайтардим. Аммо, китоб ҳақида гапирмай турдим. Ҳамкасабам китобни доим ўқиб юришини, усиз қийналишини айта бошлади. Шундан кейин, мен унга ҳеч нарса дея олмадим. Афтидан, аёл ўша бўлмағур ақийдани ўзлаштирган кўринади. Агар у хоҳласа, менсиз ҳам соф исломий ақийдани билиб олаверади деган фикрга келдим. Қолаверса, у менга маҳраммас. Мен вазиятдан келиб чиқиб тўғри йўл тутдимми? (Балки, мен унга тўғри йўлни айтсам, мени нотўғри диний оқимда деб ўйлашиям мумкин).\nТўғри йўлни чиройли ва муносиб ахлоқ билан айтишингиз керак эди. Энди сиз унга тўғри маънодаги китоб совға қилинг. “Ўкинма” энг маъқули.\nعَنْ تَمِيمٍ الدَّارِيِّ رَضِي اللهُ عَنْهُ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ: الدِّينُ النَّصِيحَةُ قُلْنَا: لِمَنْ؟ قَالَ: ِللهِ وَلِكِتَابِهِ وَلِرَسُولِهِ وَلِأَئِمَةِ الْمُسْلِمِينَ وَعَامَّتِهِمْ. رَوَاهُمَا الْخَمْسَةُ\nТамийм Дорий розияллоҳу анҳудан ривоят қилинади:\n«Дин насиҳатдир», дедилар.\nАввалги ва бу ҳадисни бешовлари ривоят қилишган.\nШарҳ: Аввало, одатимиз бўйича, ҳадиснинг ровийси Тамийм Дорий розияллоҳу анҳу билан танишиб чиқайлик.\nТамийм ибн Авс ибн Хорижа Дорий, кунялари Абу Руқия, нисбатлари Дор ибн Ҳонийга. Бу зот олдин насроний динида бўлиб, ҳижратнинг тўққизинчи йилида Исломга кирдилар. Шундан кейин Фаластин аҳлининг обиди, Қуръонни кўп тиловат қилувчи, кечаларини таҳажжуд намози билан бедор ўтказувчи ва масжидга биринчи бўлиб чироқ олиб кирган сифатлари ила улуғ саҳобалардан бирига айландилар.\nТамийм Дорий розияллоҳу анҳу ҳаммаси бўлиб, 18та ҳадис ривоят қилганлар. Бу ҳадисларни Имом Бухорий ва Муслим «Саҳиҳ» китобларига киритишган. У зотдан Абдуллоҳ ибн Ваҳб, Сулаймон ибн Омир, Шураҳбил ибн Муслим, Қубайса ибн Зуайб ва бошқалар ривоят қилишган.\nРасулуллоҳ соллаллоҳу алайҳи васаллам бу зотга Фаластиндаги Айнун қишлоғини алоҳида ажратиб бердилар. Бу қишлоқ ҳозир ҳам Байтул Мақдисда машҳурдир. Сўнгра Мадинада истиқомат қилдилар. Усмон розияллоҳу анҳу ўлдирилганлардан кейин Шомга кўчиб кетдилар ва ҳижратнинг 37-йили Фаластинда вафот этдилар.\nУшбу ҳадисда ҳам комил иймон учун зарур бўлган нарсалар ҳақида сўз кетмоқда. Пайғамбаримиз соллаллоҳу алайҳи васаллам саҳобалар ҳузурида сўзлаб:\n«Насиҳат» сўзи луғатда «холис», «покиза», «содиқ» маъноларини билдиради. Урфда эса бир кишининг бошқасига холис ният, содиқлик билан яхши йўл-йўриқларни айтишидир. Пайғамбаримиз соллаллоҳу алайҳи васалламнинг «Дин насиҳатдир» деганлари, диннинг асосий мадори насиҳатдан иборатдир, деганларидир. Бу у зотнинг «Ҳаж арафадир» деганларига ўхшайди. Яъни, ҳажнинг мадори, асосий рукни Арафотда туришдир, деганларидир.\nСаҳобалар Пайғамбаримиз соллаллоҳу алайҳи васалламдан бу умумий гапни эшитиб, унинг тафсилотини билмоқчи бўлдилар ва:\n«Ким учун?» деб сўрадилар.\nЯъни, «Насиҳат қилсак, ким учун қиламиз?» дедилар. Шунда Расули акрам соллаллоҳу алайҳи васаллам диннинг мадори бўлмиш насиҳат беш нарсада эканлигини баён қилиб бердилар:\n1. «Аллоҳ учун», яъни, Аллоҳга иймон келтириш, унга шукр қилиш, амрларини бажариб, қайтарганларидан қайтишга ундаб, насиҳат қилишдир.\n2. «У Зотнинг Китоби учун», яъни Аллоҳнинг Китоби – Қуръони Каримни ўрганиш, унга амал қилиш ва одамларни ҳам шу ишга ундаб, насиҳат қилиш.\n3. «У Зотнинг Расули учун», яъни Пайғамбар соллаллоҳу алайҳи васалламга эргашиш, у кишининг шариатларига, суннатларига тобеъ бўлиш, бошқаларни шунга чақириш.\n4. «Мусулмонларнинг имомлари учун».\nУлар учун насиҳат қилиш уларга итоат қилиш ва одамларни ҳам шунга чақириш билан бўлади.\n5. «Мусулмонларнинг оммаси учун».\nБарча мусулмонларга икки дунё саодати, яъни Ислом йўлини кўрсатиб, насиҳат қилиш бўлади.\nУшбу вазифаларни қилган одам диннинг энг муҳим ишини амалга оширган бўлади. Аммо бу осон иш эмас. Шунинг учун ҳам у диннинг мадори ҳисобланади. Чунки одамлар насиҳатни ёқтирмайдилар. Айниқса, ушбу ҳадиси шарифда зикр қилинган нарсалар учун қилинган насиҳат кўпчиликка хуш келмайди.\nБекорга бу ҳадиси шариф комил иймон сифатлари бобида келмаяпти. Қачон комил иймон бўлгандагина шундай насиҳат бўлади. Бундай насиҳатлар эса ўз навбатида самара беради. Аллоҳ учун, Аллоҳнинг Китоби ва Расули учун, мусулмонларнинг имомлари учун, оммаси учун насиҳат қилишни дин деб тушунган жамиятгина олдинга кетади, кўзлаган мақсадига етади.\nАгар биз ушбу ҳадиси шарифдан фойда олмоқчи бўлсак, ана ўша тушунчани қайта тирилтирмоғимиз лозим бўлади. Аллоҳ учун, У Зотнинг Китоби учун, У Зотнинг Расули учун, мусулмонларнинг имомлари учун, оммаси учун насиҳат қилишга ўтишимиз лозим бўлади.\nБу ҳадиснинг ҳикматига бутун дунё жуда муҳтож. Энг аввало, мусулмон олами муҳтож. Мусулмон олами деб ном олган олам Исломдан узоқлашгани учун, динни насиҳат деб билмагани учун турли муаммо ва кулфатларга кўмилиб ётибди. ("Ҳадис ва Ҳаёт" китобидан). Валлоҳу аълам!\nЎлимдан кейинги манзил қаер?\nянги йил хақида\nсайтдаги макола хусусида\nкиемат савол жавоби\nАллохни куриб тургандек холатда булиш\nНасоролар билан иш жойида\nдузак ва жанат!\nАллоҳга ваъда бериб, уни бузишлик\nНуҳ алайҳиссаломга китоб берилмаганку...\nУСТОЗ МАСЛАХАТИНГИЗ ВА НАСИХАТИНГИЗГА МУХТОЖМАН!


Вилли Саньол: «Италия билан ўйиндан сўнг Зиданнинг узрини қабул қилмаганман»\nЗинедин ЗиданВилли Саньол\n«Бавария» клуби ва Франция миллий жамоасининг собиқ ҳимоячиси Вилли Саньол 2006 йилги жаҳон чемпионати финалида Италияга қарши ўйиндаги мағлубиятдан (1:1, Пен – 4:5) кейинги ҳиссиётлари ҳақида гапирди.\n«Ўйиндан сўнг Зинедин Зидан кийиниш хонасида узр сўради. Аммо мен унинг узрини қабул қилмадим, у билан гаплашишни истамадим. Бу кечирим сўраш учун яхши вақт эмасди, чунки барча хафа эди.\nҲожатхонага бориб, 10 дақиқада 250та сигарет чекдим. Финалдан сўнг Зидан ва мен 2 йил гаплашмадик. 2008 йил тўй қилдим, хотиним Зиданни ҳам таклиф қилишим кераклигини айтди. Мен уни чақирдим, бирга тушлик қилдик. Яхши суҳбат бўлди», – дея Саньолнинг сўзларини келтиради Football Italia.\nЭслатиб ўтамиз, Италияга қарши финал ўйинининг 109-дақиқасида французлар сардори Зидан рақиб ҳимоячиси Марко Матерaццига боши билан зарба бериб, уни қулатган ва майдондан четлатилган эди.


Екатеринбурглик талаба пиёдаларнинг ҳаётини асраб қолувчи хавфсизлик ёстиқчаси лойиҳасини намойиш қилди (видео) - Carzone.Uz\nЕкатеринбурглик талаба пиёдаларнинг ҳаётини асраб қолувчи хавфсизлик ёстиқчаси лойиҳасини намойиш қилди (видео)\nУралдаги университет талабаси Юрий Юскаев ўзи кашф этган хавфсизлик тизимини патентлашга ҳам улгурди. Унинг ихтироси пиёдалар учун мўлжалланган одатдаги хавфсизлик ёстиқчаларидан катта фарқ қилади. Юрий ёстиқчаси билан Бутунроссия ихтирочилар ва рационализаторлар жамияти йиллик танловининг финалчилари сафига киришга муваффақ бўлди.\nЮрий пиёдаларни ЙТҲдан асраш бўйича бир неча йилдан бери бош қотириб келади. Аммо амалий натижаларга яқиндагина эришди.\n— Мен пиёдалар билан содир бўлган бир қатор видеолавҳаларни кўриб чиқиб англадимки, пиёдани ҳимоя қилиш учун унинг автомобиль корпусига урилиб зарб егандан кейинги ҳаракати траекториясини моделлаштириш керак. Шу сабабли бизнинг ёстиқчамизнинг пастки қисми одамнинг оёғига берилган зарбани юмшатади, юқори қисми эса у ҳавога учиб кетганда тутиб қолади, — деб сўзлаб берди ёш ихтирочи. – Ҳозир биз устозим билан бу тизимнинг самарадорлигини физик нуқтаи назардан исботлаш устида ишлаяпмиз. ЙТҲга учраган одам мазкур ёстиқчадан фойдаланганда тирик қолиш имкони анчагина ошишини дастлабки ҳисоб-китоблар кўрсатди\nЮрий YouTube тармоғида ўз каналини юритади ва унга тўқнашув тестларига ўхшатилган видеолавҳаларни жойлаб боради. Видеолар пиёдалар хавфсизлик ёстиқчасининг ишлаш механизмини тушунтиради. Муаллиф ўз ихтироси ҳақида ҳикоя қилади ва ихтиросининг намунавий вариантини тайёрлашга маблағ йиғиш учун грант олишга талабнома ёзади.


СУРХОНДАРЁДАГИ ЧАЛАГИНА ҲОМИЙЛИК — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ O`zbekiston/СУРХОНДАРЁДАГИ ЧАЛАГИНА ҲОМИЙЛИК\nСелдан кейинги ҳолат\nҚумқўрғон тумани “Элобод” маҳалласида яшовчи отахон 58 ёшли Бердиев Тошмирза Каримович таҳририятимизга келиб, сел туфайли яшаш уйи яроқсиз ҳолга келиб қолганлиги ва вилоят ҳокимлиги томонидан тайинланган ҳомий вилоят Ички ишлар бошқармаси томонидан унинг уйи ўта сифатсиз қурилганлиги ҳақида сўзлаб берди.\nЧала қурилган уй\n-2018 йил 18 май куни Қумқўрғон тумани “Элобод” маҳалласи ҳудудида содир бўлган сел туфайли менинг уй-жойим бутунлай яроқсиз ҳолга келиб қолди. Бундан ташқари 12 бош қўйимдан 4 тасини сел оқизиб кетди, шундан 5 тасини сотиб ҳашарга ишлатдим ва қолганини ҳашар давомида сўйиб ишлатдик. Ҳозирги пайтда бир дона сигир ва бир бош танадан бошқа мулким қолмади.Уй-жойимизни кўрган мутахассислар уй-жой яшаш учун яроқсиз деб топди ва уйни бузиб олишни тушунтирди. Менинг уй-жойимни тиклаш ишларини Сурхондарё вилояти Ички ишлар бошқармасига топширишди. Ички ишлар бошқармаси томонидан юборилган кишилар қурувчи бўлмаганлиги учун қурилиш ишларини жуда сифатсиз бажаришди. Менинг оилам учун 3 хонали ва айвонли 14,5х7,8 ўлчамдаги уй қуришди. Қурилиш материаллари етмаганлиги учун ўз ҳисобимдан томни ёпган усталарга 2,7 млн сўм нақд пул бердим. Бундан ташқари ташқари бузилган уйнинг шифери, ёғочлари тўлиқ ишлатилди. Дераза ромларига ойналарни ўзим сотиб олдим. Ички ишлар органи фундаментни қўйиб берди, ғиштни келтириб беришди, ғиштни қалаш учун иш ҳақини тўлашга ёрдам бердим. Томни ёпиш учун 90 дона асбест шифер олиб беришди, қолган ҳаражатларини ўзим бажардим. Лекин барибир уй чала қолиб кетди, дейди отахон.\n-Биронта хона ёғоч билан полланмай қолди, шифт ҳам чала қолди, сувоқ ишлари ўта сифатсиз бажарилди, дея куйинди отахон.\nсифатсиз бжарилган сувоқ ишлари\nБиз Қумқўрғон тумани “Элобод” маҳалласига бордик. Селдан жабр кўрган баъзи уйлар ҳомийлар томонидан шинам қилиб қурилган, Бердиев Тошмирзанинг уйи эса наридан бери қурилган. Сувоқлари жуда нотекис, шифтнинг таги эса умуман сувоқ қилинмаган. Уй қуриш учун эски ёғочлар ишлатилган. Электр симлари шундоқ очиқ турибди.\nПол ўрнида қилинган сифатсиз бетон\nПол ўрнига бетон сувоқ қилинган, у ҳам жуда ҳафсаласизлик билан бажарилган. Отахон бор-будини сотиб қурувчиларга ёрдам бериш учун ишлатибди. Қиш қиличини ялонғочлаб келмоқда. Бу оила қишда қийналиши кўриниб турибди. Балки ҳомийлар яна бир қўллаб юборса, қурилиш ишлари битиб қолар.\nхонадаги электр симлари\nАхир савоб ишнинг кечи бўлмайди-ку.\nяшаш хонаси шифти аҳволи\nЎзбекистон Республикаси Олий Мажлиси Сенатининг ўн учинчи ялпи мажлисида сенаторлар Ўзбекистон Республикасининг 2018 йилги Давлат бюджети, давлат мақсадли жамғармаларининг бюджетлари ҳамда солиқ ва бюджет сиёсатининг асосий йўналишлари тўғрисидаги масалани муҳокама қилишди


20 январ 2021, Тошкент вақти: 18:30\nМарҳум маҳалладошларининг айтишларича, бола ўтган йилнинг ноябрь ойида ўртоғи билан қишлоқ дўконига ўғриликка тушгани учун 2 йил уй қамоғи жазосига ҳукм қилинган эди.\nКаттақўрғон тумани прокуратураси мулозими мазкур ҳолат бўйича терговолди ҳаракати олиб бораётганини Озодликка айтди.\nЧиғатой қишлоғидаги 9- мактабнинг 11-синфида ўқийдиган 17 яшар М.А. 7 февраль куни ўз жонига қасд қилгани ҳақида марҳумнинг маҳалладошларидан бири Озодликка хабар берди:\n“Ўша куни мактабда олтинчи соат дарсдан чиқиб уйига келгану, молхонасига кириб ўзини осган. Уйида бир синглиси бўлган холос, чунки дадаси Россиядан депорт бўлиб келганидан сўнг, Тошкентда ишлар эди. Онаси эса Россиянинг Владивосток шаҳрида ишларди. Онасига телефон қилишган экан, 8 февраль куни ўғлини кўмишмасдан олдин етиб келди”.\nУнинг айтишича, 8 февраль куни М.А. жанозасиз дафн қилинган:\n“Туман имом-хатиби келиб айтдики, ўз жонига қасд қилганларга жаноза ўқилмайди. Шундай кўминглар, деди. Кейин қабристонга кўмиб келдик”.\nЧиғатой маҳалласининг исми сир қолишини сўраган фаолларидан бирининг айтишича, М.А, ўтган йили ўғриликда айбланиб, уй қамоғига ҳукм қилинган эди:\n“Отаси шу ерда, онаси Россияда. Оилада битта ўғил ва битта қиз эди. Ўтган йилнинг 15 ноябрь кечаси бу бола бир ўртоғи билан қишлоқдаги магазиннинг деворини тешиб, кассасини ўғирлаб, қўлган тушган эди. Тергов олиб борилиб, суд бўлди. Вояга етмагани учун суд уни икки йил “ҳаракатни чеклаш”, яъни уй қамоғига ҳукм қилган эди. Шундан кейин мактабга бориб-келиб юрарди. Ўзларига тўқ оила, камчилиги йўқ эди. Нега ўзини осгани сабаби номаълум”.\nКаттақўрғон тумани прокуратурасининг ўзини таништирмаган мулозими, шундай воқеа бўлганини тасдиқлар экан, айни пайтда бу ҳолат юзасидан тергов олди ҳаракатлари олиб борилаётганини айтди.\nБу озодликка маълум сўнгги бир ой ичидаги еттинчи суициддир.\nАндижон вилоятининг Олтинкўл туманида коллеж ўқувчиси бўлган 17 ёшли қиз 22 январь куни ўз уйида осилган холда топилган эди.\nСамарқанд вилояти Пахтачи туманида 28 январь куни 21 ёшли О.Н ўз уйи молхонасида ўз жонига қасд қилган.\nУндан олдин 9 январь куни Наманган вилоят, Косонсой туманидаги Қўқимбой қишлоғида яшаган 23 яшар йигит молхонасида ўзини осган эди.


“Олмалиқ” – “Навбаҳор” превью | "NAVBAHOR" FUTBOL JAMOASINING RASMIY WEB SAHIFASI\n“Олмалиқ” – “Навбаҳор” превью\n4 май куни жамоамиз Олмалиқда мамлакат чемпионатининг навбатдаги турида “Олмалиқ” жамоаси меҳмони бўлади. Айни пайтда икки жамоани ҳам яхши ўйин кўрсатаётганлигини эътироф этиш жоиз. Олмалиқликлар навбатдаги чемпионатни анча муваффақиятли бошлашга эришишди. Шквирин шогирдлари ўтган турдагина дастлабки мағлубиятни қабул қилишди холос. Олдин эса “Олмалиқ” ўз майдонида “Бунёдкор”ни мағлуб этганди. Футболчиларимиз ҳам сўнгги турларни анча ишончли ўтказиб етти очко тўплашга эришдилар. Шу сабабдан учрашувни қизиқарли руҳда ўтишини тахмин қилиш қийин эмас.\nЖамоаларнинг ўзаро ўйинларига назар ташлайдиган бўлсак, олий лигадаги қарама-қаршиликка 2008 йилги чемпионатла асос солинган. Наманганда ўтган дастлабки баҳсда футболчиларимиз 2:0 ҳисобидаги ғалабани қўлга киритишганди. Олмалиқдаги жавоб ўйинида эса кучлар тенг келганди. Кейинги чемпионатларда эса олмалиқликлар учрашувларда ижобий натижаларни қўлга киритишди. Ўтган мавсумнинг иккинчи даврасига қадар ўтган ўйинларда жамоамиз “Олмалиқ”ни мағлубиятга учрата олмаётганди. 2011 йилги чемпионатнинг иккинчи ярмида сафарда футболчиларимиз ажойиб ўйин кўрсатиб, 3:0 ҳисобидаги ғалабани қўлга киритишганди. Умумий ҳисобда жамоамиз рақибни уч бор мағлубиятга учратган. Ўз навбатида бешта ўйинда “Олмалиқ” ютуққа эришган. Икки учрашувда эса дуранг кузатилган. Тўплар нисбатидаги кўриниш эса 9:10, “Навбаҳор” фойдасига.\nЭслатиб ўтамиз Олмалиқдаги “Металлург” ўйингоҳидаги учрашув соат 17.00да бошланади.\n"Навбаҳор" - ОТМК - 2:0 (1:0).\nГоллар: Ш.Мирхолдиршоев (25), Д.Хожиев (85).\nОТМК - "Навбаҳор" - 1:1 (0:1).\n"Навбаҳор" - "Олмалиқ" - 0:0.\n"Олмалиқ" - "Навбаҳор" - 2:0 (1:0).\n"Олмалиқ" - "Навбаҳор" - 2:1 (0:0).\nГоллар: И.Эргашев (64), М.Мамазулунов (85) - Ғ.Жўраев (51).\n"Навбаҳор" - "Олмалиқ" - 0:1 (0:0).\n"Олмалиқ" - "Навбаҳор" - 0:3 (0:1).\n"Олмалиқ" - "Навбаҳор" - 1:0 (0:0).\n"Навбаҳор" - "Олмалиқ" - 3:1 (0:0).\nГол: С.Ҳамидов (8,20), Ж.Ирисметов (60) – С.Бердиев (74).


Биринчи ярим йилликда ўзбекистонликлар 2 миллиарддан ортиқ доллар сотиб олишган. Бу ўтган йилга нисбатан уч баробар кўп Ўзбекистон янгиликлари\nБиринчи ярим йилликда ўзбекистонликлар 2 миллиарддан ортиқ доллар сотиб олишган. Бу ўтган йилга нисбатан уч баробар кўп\nЎзбекистон, Тошкент – Batafsil.uz. Марказий банк берган маълумотларга ҳавола қилган мухбиримиз маълум қилишича, ўзбекистонликлар биринчи ярим йилликда ўтган йилнинг шу даврига нисбатан 3 баробар кўпроқ валюта сотиб олишган.\n“Жорий йилнинг январь-июль ойларида жисмоний шахслар томонидан сотилган чет эл валютаси миқдори 2,5 млрд. АҚШ долларини ташкил этиб, аввалги йилнинг мос даврига нисбатан 50 фоизга ёки 842 млн. долларга ошди”, - дея маълум қилмоқда Марказий банк.\nШу билан бирга, жисмоний шахслар томонидан сотиб олинган валюта ҳажми эса 2 млрд. долларга тенг бўлиб, ушбу кўрсаткич ўтган йилнинг мос даврига нисбатан 3 баробар ошди (2019 йилнинг мос даврида - 686 млн. долл.).\nНатижада ушбу операциялар бўйича ижобий сальдо 501 млн. долларга етиб, ўтган йилнинг мос даврига нисбатан 489 млн. долларга (ёки 49 фоизга) камайди.


“Бир макон, бир йўл” иккинчи халқаро форумида ўндан ошиқ давлат раҳбари иштирок этади\n06 апрел 2020, Тошкент вақти: 00:32\n25-27 апрель кунлари Пекинда ўтказилаëтган “Бир макон, бир йўл” иккинчи халқаро форумида ўндан ошиқ давлат раҳбари иштирок этади.\nХитой ҳукуматининг бир триллион долларлик “Бир макон, бир йўл” ташаббуси мамлакатни Европа¸ Африка ва Осиëнинг қолган минтақалари билан темир ва магистраль йўллар¸ порт ва энергетик инфраструктура орқали боғлашни кўзда тутади.\nБу лойиҳани танқид қилаëтган АҚШ ва қатор ЕИ ҳукуматлари Пекин ҳукуматининг камбағал давлатларга мазкур лойиҳага қўшилиш учун бераëтган катта қарзлари бу давлатларни келажакда оғир аҳволга солиши ва улар бу қарзларни тўлай олмай Хитойга қарам бўлиб қолишидан огоҳлантирмоқда.\n“Бир макон, бир йўл” иккинчи халқаро форумида қатнашиш учун Пекинга келаëтганлар орасида Россия президенти Владимир Путин¸ Покистон Бош вазири Имрон Хон ва Италия Бош вазири Жузеппе Конти бор. Ҳозирча Италия иқтисоди тараққий қилган катта еттилик аъзоларидан “Бир макон, бир йўл” лойиҳасига қўшилган биринчи давлатдир.\nПекин анжуманида Германия ва Франция вазирлари қатнашади¸ АҚШ бу форумга ўз расмий намояндасини юбормади.\nПекин форумида Ўзбекистон ва минтақанинг бошқа президентлари ҳам иштирок этмоқда; Қозоғистон делегациясига мамлакат собиқ президенти¸ мамлакат Хавфсизлик кенгаши раиси Нурсултон Назарбоев раҳбарлик қилмоқда.


ISLOMDA oiladagi muomala ( 31371 marta o'qilgan) Chop etish\nMirzoMuhammad 09 Oktyabr 2017, 16:38:45\nЭРИГА ИТОАТ ҚИЛГАН АЁЛ\nАёл киши аввало, Она сифатида қадрланади. Қуръони каримнинг бир нечта оятларида онани эъзозлашга, унинг ҳаққини адо этишга буюрилган. Пайғамбаримиз саллаллоҳу алайҳи ва саллам ҳам ҳадисларининг бирида:\n“Жаннат – оналар оёғи остидадир” – деб марҳамат қилганлар.\nҚуръони каримда 176 оятли бир суранинг номи “Аёллар” деб номланиши, юзлаб оятларда аёлларга доир ҳукмларнинг баён этилиши, ҳадиси шарифларда аёлларга хос алоҳида кўрсатмалар берилганлиги ислом динида аёл кишининг нақадар юқори эътиборга молик эканидан далолатдир.\nПайғамбаримиз саллаллоҳу алайҳи ва саллам Ҳажжатул Вадоъда қилган хутбаларида жумладан шундай деганлар:\n“Огоҳ бўлинглар! Хотинларингизнинг зиммасида сизларнинг ҳақларингиз бор ва сизларнинг зиммаларингизда ҳам хотинларингизнинг ҳақлари бор. Инчунун, хотинларингизнинг зиммаларидаги сизларнинг ҳақларингиз – сиз ёқтирмаган кимсаларга тўшагингизни тепалатмаслик ва уйингизга сиз ёқтирмаган кимсаларнинг киришига изн бермасликларидур!” (Амр ибн Аҳвас разияллоҳу анҳудан имом Термизий ривояти)\nХотинларнинг зиммаларида эрларининг ҳақлари кўп бўлиб, шулардан доимийси уларнинг розилигидур.\nИмом Термизий Умму Салама разияллоҳу анҳодан ривоят қилган ҳадисда Расулуллоҳ саллаллоҳу алайҳи ва саллам айтадилар:\n“Қай бир хотин эри ундан рози бўлган ҳолда вафот этган бўлса, жаннатга киради”.\nАбдураҳмон ибн Авф разияллоҳу анҳудан ривоят қилинган ҳадисда:\n“Қачонки хотин киши беш(маҳал) намозини ўқиса, бир ой рўзасини тутса, фаржини сақласа ва эрига итоат қилса унга “Жаннатнинг эшикларидан хоҳлаганингдан жаннатга киргин!” – деб айтилади” деганлар. (Аҳмад ибн Ҳанбал муснади)\nЯна Абдураҳмон ибн Авф разияллоҳу анҳу Пайғамбаримиз саллаллоҳу алайҳи ва салламдан ривоят қилди:\n"Битта солиҳа аёл мингта фосиқ эркак кишидан яхшидир. Қайси хотин эрининг етти кун хизматини қилса, етти дўзах эшиги ёпилиб, саккиз жаннат эшиги очилади ва у хоҳлаган эшигидан жаннатга киради", дeдилар.\nҲикоя: Пайғамбаримиз саллаллоҳу алайҳи ва саллам замонларида бир киши ғазотга кeтаётиб хотинига: "Мeн қайтмагунимча уйдан чиқма", дeб тайинлади. Аёлнинг отаси касал бўлиб қолди. У аёл Пайғамбаримиз саллаллоҳу алайҳи ва салламга элчи жўнатиб рухсат сўради. Пайғамбаримиз саллаллоҳу алайҳи ва саллам: "Эрингга итоат эт", дeдилар.\nБу иш яна икки марта такрорланди. Аёл эрининг гапига кириб, уйдан чиқмади, ҳатто отаси вафот этганда ҳам боролмади, сабр қилди. Бир нeча кунлардан кeйин эри кeлди. Шунда Пайғамбаримиз саллаллоҳу алайҳи ва салламга қуйидаги ваҳий нозил бўлди: "Эрининг амрига итоат этгани учун шу аёлнинг гуноҳи кeчирилди".\nMirzoMuhammad 22 Noyabr 2017, 15:50:13\nИмом Бухорий раҳматуллоҳи алайҳи Абдуллоҳ ибн Аббос разияллоҳу анҳумодан ривоят қилади:\n“Умар разияллоҳу анҳудан Аллоҳ таоло “Агар иккалангиз Аллоҳга тавба қилсаларингиз, батаҳқиқ, қалбларингиз мойил бўлди”, дея хитоб қилган, Пайғамбар саллаллоҳу алайҳи ва салламнинг хотинларидан иккитасини сўрашга бўлган қизиқишим ҳеч тинч қўймади. Ниҳоят Умар разияллоҳу анҳу ҳаж қилди, мен ҳам бирга ҳаж қилдим. Бир маҳал четроққа ўтган эди мен ҳам сув идишни олиб бирга ўтдим. Ҳожатини тамом қилгач қўлларига идишдан сув қуйиб турдим, таҳорат қилди.\n- Эй, мўминларнинг амири! – дедим, - Аллоҳ таоло “Агар иккалангиз Аллоҳга тавба қилсаларингиз, батаҳқиқ, қалбларингиз мойил бўлди”, дея хитоб қилган, Пайғамбар саллаллоҳу алайҳи ва салламнинг икки хотини кимлар?\n- Ажойибсан-да, эй Аббоснинг ўғли! Улар Оиша ва Ҳафса, – деб Умар разияллоҳу анҳу суҳбатни бошладилар. Айтдиларки: – Мен ва менинг ансорий қўшним Бану Умайя ибн Зайд хонадонида яшаб турар эдик. Иккаламиз Пайғамбар саллаллоҳу алайҳи ва салламнинг ҳузурларига навбатдан тушиб турар эдик. У бир кун тушса, мен бир кун тушар эдим. Мен тушсам ҳам ўша кундаги буйруқ ёки бошқа ишларнинг хабарини олиб келар эдим, у тушса ҳам шундай қилар эди.\nБизлар Қурайшнинг хотинлар устидан ғолиб келгувчи жамоати эдик. Ансорларга келсак, улар хотинлари устун қавм экан. Бизнинг хотинлар ҳам уларга қўшилиб, ансория аёлларнинг хулқларидан олиша бошлашди.\nХотинимга қаттиқроқ гапирувдим менга гап қайтарди. Унинг гап қайтаришини инкор қилсам:\n- Сизга гап қайтаришимни инкор қилманг, Аллоҳга қасамки, Пайғамбар саллаллоҳу алайҳи ва салламнинг аёллари ҳам Ул зотга гап қайтарадилару! Ҳаттоки, уларнинг бири бир кун кечгача аразлайди ҳам-ку! – деб қолди.\nМен қўрқиб кетиб:\n- Улардан кимки шундай ёмон ишни қилса, хато қилибди! – дедим-да, кийимимни кийдим. Бориб, Хафсанинг олдига кирдим. (Изоҳ: Хафса разияллоҳу анҳо Пайғамбар саллаллоҳу алайҳи ва салламнинг аёллари, Умар разияллоҳу анҳунинг қизи. Мутаржим)\n- Эй Хафса, сизлардан бирортангиз Пайғамбар саллаллоҳу алайҳи ва салламга бир кун кечгача жаҳл ҳам қиласизларми? – дедим унга.\n- Ҳа, – деди.\n- Шубҳасизки, хато қилибсан! Ҳалок бўлибсан! Расули саллаллоҳу алайҳи ва салламнинг ғазаби туфайли Аллоҳ ғазаб қилиб, ҳалок бўлишингдан омонда қолармидинг?! Пайғамбар саллаллоҳу алайҳи ва салламдан кўп нарса сўрайверма! Ҳеч ҳам гап қайтармагин! Аразлама! Жуда зарур бўлиб қолса мендан сўра! Сенинг қўшнинг Пайғамбар саллаллоҳу алайҳи ва салламга сендан кўра чиройлироқ ва ёқимлироқ бўлса рашкинг келмасин. (Оиша разияллоҳу анҳуни назарда тутади. Ровий)\nУмар разияллоҳу анҳу айтади – Ғассон қабиласи бизлар билан жанг қилгани отларини тайёрлаётганларини гапириб юрар эдик. Ансорий биродарим навбати куни бориб, тунда қайтиб келди. Эшигимни қаттиқ қоқиб “У шу ердами?” деди. Қўрқиб кетиб ёнига чиқсам:\n- Бугун жуда ҳам ёмон иш бўлди-да! – деди.\n- Нима бўлди, Ғассон келдими? – сўрадим.\n- Йўқ, ундан ҳам ёмон бўлди! Ундан ҳам даҳшатлироқ! Пайғамбар саллаллоҳу алайҳи ва саллам хотинларини талоқ қилибдилар!\n- Хафса хато қилди, ҳалок бўлди! Мен ўзим ҳам шундай бўлади деб ўйловдим! – деб кийимимни кийдим.\nБомдод намозини Пайғамбар саллаллоҳу алайҳи ва саллам билан ўқидим. Пайғамбар саллаллоҳу алайҳи ва саллам узлат қилиб хонасига кириб кетдилар. Хафсанинг олдига кирсам йиғлаб ўтирган экан.\n- Нега йиғлияпсан? Мен сени шу ишдан огоҳ қилмовдимми?! Нима, Пайғамбар саллаллоҳу алайҳи ва саллам сизларни талоқ қилиб юбордиларми? – деб сўрадим.\n- Билмадим. Ана, узлат қилиб хонасига кириб олдилар, – деди Хафса.\nЧиқиб минбарнинг олдига келсам, бир қанча одам ўтирибди, баъзилари йиғлаётган экан. Уларнинг ёнида озроқ ўтирдим. Кейин ҳолатга чидамай Пайғамбар саллаллоҳу алайҳи ва саллам кириб кетган хонага келиб ўша жойдаги қорачадан келган болага:\n- Умар учун изн сўраб бер, – дедим.\nБола кириб Пайғамбар саллаллоҳу алайҳи ва саллам билан гаплашиб чиқиб:\n- Пайғамбар саллаллоҳу алайҳи ва саллам билан гаплашиб, Сизни айтувдим, индамадилар, – деди.\nҚайтиб бориб минбарнинг олдидаги кишиларнинг ёнларига келиб ўтирдим. Кейин яна чидамай, боланинг олдига келиб:\nБола кириб Пайғамбар саллаллоҳу алайҳи ва саллам билан гаплашиб, ёнимга келиб:\n- Пайғамбар саллаллоҳу алайҳи ва саллам билан галашиб, Сизни айтувдим, яна индамадилар, – деди.\nЭнди ортимга қайтиб кетаётган эдим, бола чақириб:\n- Сизга Пайғамбар саллаллоҳу алайҳи ва саллам изн бердилар, – деб қолди.\nРасулуллоҳ саллаллоҳу алайҳи ва салламнинг ҳузурларига кирсам, бўйранинг устига тўшак ҳам солмай ёнбошлаб олган эканлар. Ёнбошларига бўйранинг излари чиқиб қолган. Ичига лайф (ўсимлик толаси. Мутаржим) солинган, ошланган теридан бўлган ёстиққа суяниб олганлар. Салом бердим-да, тик турган ҳолимда:\n- Эй Аллоҳнинг Расули, хотинларингизни талоқ қилиб юбордингизми? – дедим. Менга нигоҳларини қаратиб:\n- Йўқ – дедилар.\n- Аллоҳу акбар! – дедим. Сўнг оёқ узра турган ҳолимда – Эй Аллоҳнинг Расули, бир оғиз гап айтсам майлими?.. Мени кўрсангиз эди! Бизлар Қурайшнинг хотинлар устидан ғолиб келгувчи жамоати эдик. Ансорларга келсак, улар хотинлари устун қавм экан. – Пайғамбар саллаллоҳу алайҳи ва саллам табассум қилиб қўйдилар.\nСўнг яна айтдим:\n– Эй Аллоҳнинг Расули, мени кўрсангиз эди! Хафсанинг олдига кирдим. Унга: “Сенинг қўшнинг Пайғамбар саллаллоҳу алайҳи ва салламга сендан кўра чиройлироқ ва ёқимлироқ бўлса рашкинг келмасин” дедим. (Оиша разияллоҳу анҳуни назарда тутади. Ровий) – Пайғамбар саллаллоҳу алайҳи ва саллам яна бир бора табассум қилиб қўйдилар.\nТабассум қилганларини кўриб, ўтириб олиб уйига нигоҳимни қаратдим. Аллоҳга қасамки, уйларида уч дона ошланмаган теридан бошқа кўзга кўрингулик нарса кўрмадим. Шунда:\n- Эй Аллоҳнинг Расули, Аллоҳга дуо қилинг, умматингизга кенгчилик берсин. Ҳолбуки, Форс билан Румга кенгчилик бериб қўйибди, дунёни ҳам берибди. Ва ҳолонки, улар Аллоҳга ибодат ҳам қилмайдилар. – деган эдим, суяниб олган Пайғамбар саллаллоҳу алайҳи ва саллам ўтириб олдилар-да:\n- Эй Хаттобнинг ўғли, сен ҳали гумондамисан? Шубҳасизки, улар ўз яхшиликларига дунё ҳаётидаёқ шошилган қавмдур! – дедилар.\n- Эй Аллоҳнинг Расули, мен учун Аллодан мағфират сўранг. – дедим.\nМуслим, Термизий, Насаий, Аҳмад ибн Ҳанбал ва Бухорий яна бошқа лафз билан ривоят қилганлар. (Раҳматуллоҳи алайҳим ажмаъин)\nMirzoMuhammad 13 Fevral 2018, 14:17:16\nДУНЁ ҲАЁТИНИНГ ЗИЁНАТИ\nФарзанд Аллоҳ таолонинг санаб адоғига етиб бўлмайдиган неъматлари ичидаги энг улуғидир. У дунё ҳаётининг зийнатидир. Шу билан бу улуғ неъмат Аллоҳ таоло томонидан берилган омонат ҳамдир.\nБу буюк неъматга сазовор бўлган ота - оналар бунинг қадрига етмоқлари, бунга шукрлар айтиб, фарзанд олдидаги ота - оналик бурчларини пухта адо этишлари лозим. Яъни унга чиройли исм қўйишлик, яхши таълим - тарбия беришлик ва охир оқибатда Аллоҳ розилигини топадиган, ўз миллати, Ватани, ота - онасига муносиб ўғлон, тенгдошлари ҳурмати ва муҳаббатини қозонган етук бир инсон бўлиши борасидаги масъулиятли вазифаларини чин ихлос билан адо этишлик шундай масъулиятли ва шарафли вазифалардандир.\nДинимизда Ислом илк жорий бўлганидан бошлаб фарзанд тарбиясига аҳамият берила бошлаган. Кўплаб ҳадислар ворид бўлган. Пайғамбаримиз саллаллоҳу алайҳи ва саллам марҳамат қилиб айтадилар: “Кишининг ўз фарзандини чиройли одоб-ахлоқ билан тарбиялаши кўп миқдордаги нафл садақасидан яхшидир” (Термизий ривояти)\nФазлуддин Иқроруддиннинг Оила ва никоҳ рисоласида баён қилинишича (зиёуз.сом кутубxонаси) боланинг тили чиқиши билан унга аввало Ла илаҳа иллаллоҳу Муҳаммадур расулуллоҳни ўргатиш лозим. Шундай тарбия берган ота-онага фарзандининг яxши, xайрли амалларидан савоблар берилади. Аксинча, у содир этган ёмон амалларга ота шерик бўлмайди.\nФарзанд етти ёшга кирганда намоз ўқишга буюрсин. Шунда балоғатга етгунча беш вақт намоз ўқишга кўникиб боради.\nЎн ёшдан ўғил ва қиз болаларнинг ётоқ жойларини бошқа қилиш керак.\nОта-она фарзандлар билан муомала қилишда, жумладан, ҳадя бериш, эркалаш, лутф ва меҳрибонликда адолат қилиб, барчаларига бир xил муносабатда бўлиши шарт. Мабодо фарзандларидан бирортасини айрича севса ҳам, буни бошқаларига сездириб, уларнинг кўнглини чўктирмаслиги лозим.\nБирор нарса олиб келса, биринчи қизларига, кейин ўғилларига улашсин. Чунки қизларнинг қалби ўғил болаларга қараганда нозик ва таъсирчан бўлади. Расулуллоҳ саллаллоҳу алайҳи васаллам:\n“Ким қиз болаларни xурсанд қилса, Аллоҳдан қўрқиб йиғлагандек бўлади ва кимки Аллоҳ таолодан қўрқиб йиғласа, Аллоҳ таоло унинг баданини дўзаx ўтига ҳаром қилади”, деб марҳамат қилганлар.\nФарзанд улғайиб ақлини таний бошлагач, унга Қуръон, фарз, суннат ва бошқа дин илми ва одобидан таълим берсин. Ўғил болаларга сузиш, камон отиш, от миниш каби йигит киши учун ватан ҳимоясида, жангда, мусофирчиликда зарур бўладиган ҳунарларни ва яна бирор бир касбни ўргатиши,\nқиз болаларга пишириш, чеварчилик ва шунга ўхшаган рўзғор учун зарур ишларни ўргатмоқлари лозим. Зеро, касб-ҳунар ўрганмоқ ўтган анбиё-ю авлиёларнинг суннатлари бўлиб, инсонни фақирлик ва муҳтожликдан қутқаради.\nЯна фарзандларга касб-ҳунар билан топилган ҳалол ризқлардан едирмоғи вожибдир. Улар вояга етганлари заҳоти ўзларига мос қаллиқ топиб, оилали қилсинлар. Акс ҳолда улардан бирор гуноҳ содир бўлса, Аллоҳ асрасин, ота-она фарзандининг шу гуноҳига шерик бўлади.\nXулоса қилиб айтганда, Аллоҳ таоло ота-онага фарзандларни гуноҳдан пок ва Ислом фитратида омонат қилиб берган, ўз навбатида ота-она ҳам бу омонатни пок ва беxиёнат Аллоҳ таолога ҳавола қилмоқликлари лозим.\nҲадиси шарифда таъкидланганидек:\n“Сизларнинг ҳар бирингиз оилангизга чўпон кабисизлар. Ҳар бирингиз ҳамма фарзандларингизга ва аёлларингизга жавобгар бўласиз”.\nШу боис ота-она Аллоҳ таоло олдида масъул бўлмаслик учун, фарзандларининг дини ва обрўсини сақлаши керак. Бузуқ ақида ва ножўя оқимларга кириб қолмасликлари учун Аҳли суннат вал жамоат ақидаси, ҳазрати Имоми Аъзам раҳматуллоҳи алайҳ мазҳаби ва нақшбандия тариқати таълимоти асосида тарбиялаши зарур.\nАбдураззоқ Фармонов. Асака т. "Муҳиддин саҳҳоф" жомеъ масжиди имом хатиби\nMirzoMuhammad 03 Mart 2018, 12:35:07\nОила башарият насл-насабининг бирламчи асоси, жамиятнинг биринчи бўғини, жамоат ҳаётининг остонаси. Қайси жамиятда оилага эътибор юқори бўлса барча соҳаларда, хусусан маънавиятда юксалиш бўлади. Кишиларнинг турмушлари осуда ўтади. Ҳаёт фаровон бўлади.\nОила тинчлиги ва тотувлигин сақлаб қолишлик нафақат оила аъзоларининг, балки бутун жамиятнинг ва, айниқса эр ва хотинга яқин бўлган қариндошларнинг энг биринчи галдаги масъулияти ва вазифаларидир.\nМаълумки ҳаёт доим ҳам бир текисда бўлавермайди. Шунинг учун бир ёстиққа бош қўйган икки жинс вакилинниг ўртасида келишмовчиликлар содир бўлиб қолса, тинчлик йўли билан ҳал қилиш керак ва муроса қилиш лозим.\nАллоҳ субҳонаҳу ва таоло “Нисо” сурасининг 19-оятида эркакларга хитоб қилади:\nЯъни: “Улар билан яхши муъошаратда бўлинглар. Агар сизлар уларни ёмон кўрсаларингиз, шоядки бир нарсани ёмон кўрсангиз ҳам Аллоҳ ўша нарсада кўпгина яхшиликларни қилиб қўйса”.\nЯна ўша сурада марҳамат қилинади:\nяъни: “Агар улар (эр-хотин)нинг оралари бузилиб кетишидан қўрқсангиз, эр оиласидан бир ҳакам, хотин оиласидан бир ҳакам юборингиз. Агар (эр-хотин) ислоҳни хоҳласалар, Аллоҳ ўрталарини мувофиқлаштиргай. Албатта, Аллоҳ билимдон ва хабардор зотдир”.\nНабий саллаллоҳу алайҳи ва саллам:\n“Сизларга хотинлар ҳақида васият қиламан. Хотин киши қобирғадан яралгандир. Қобирғанинг қийшиқроғ жойи юқорисидур. Уни тўғрилайман деб уринсанг синдириб қўясан. Агар тек қўйиб қўйсанг қийшиқликдан қолмайди. Хотинларга яхшиликни васият қиламан”, − деганлар. (Абу Ҳурайра разияллоҳу анҳудан Бухорий ва Муслим ривоятлари)\nАбу Ҳурайра разияллоҳу анҳудан ривоят қилинган ҳадисда Расулуллоҳ саллаллоҳу алайҳи ва саллам:\n“Мўмин мўминани ёмон кўрмасин. Агар у хотиннинг бир хулқини ёмон кўрса, бошқа(хулқи)дан рози бўлиши мумкин”. (Муслим, Байҳақий ва Аҳмад ибн Ҳанбал ривоятлари)\nДоимо муроса бўлган оилада фарзанд тарбияси ҳам чиройли бўлғуси, иншооллоҳ. Уруш-жанжалли хонадонда эса, ота ва онанинг ўзида тарбия бўлмаса, фарзандлар қаердан тарбия топсинлар...\nMirzoMuhammad 18 Iyul 2018, 18:14:25\nХотин эрни рози қилмаса\nАбдуллоҳ ибн Аббос разияллоҳу анҳудан ривоят қилинишича бир аёл Расулуллоҳ саллаллоҳу алайҳи васалламнинг муборак ҳузурларига келиб дедики:\n«Мен тул хотинман. Ва турмуш қилмоқ истайман. Эрнинг хотинидаги ҳақ-ҳуқуқлари нималардан иборат?»\nРасулуллоҳ саллаллоҳу алайҳи васаллам дедилар:\n«Эрнинг хотини зиммасидаги ҳақ-ҳуқуқларидан бири - унинг нафсидан муродини олмоқни истаган вақтида, туянинг устида бўлса ҳам, уни манъ этмаслигидир. Яна унинг ҳақларидан бири, эрининг изнисиз уйидан бирор нарсани бошқага бермаслик, агар берса, гуноҳи хотиннинг зиммасига, савоби эса эрга бўлади.\nЭрнинг ҳақларидан яна бири, хотин эрининг изнисиз нафл рўза тутмаслигидир. Эрининг изнисиз уйни тарк этиб чиққан хотинга уйига қайтгунича ёки тавба қилгунича фаришталар лаънат айтиб турадилар». (Байҳақий ривояти)\nЯна шундай дейдилар:\n«Агар бир кишига сажда этиш мумкин бўлса эди, хотин эрига сажда қилишга буюрган бўлардим». (Абу Хурайра разияллоҳу анҳудан Термизий ва ибн Хиббон ривоятлари)\n(манба: Уйланиш одоби. Имом Ғаззолий. ziyouz.com kutubxonasi)\nАбу Ҳурайра разияллоҳу анҳудан ривоят қилинади - Расулуллоҳ саллаллоҳу алайҳи васаллам:\n«Агар киши ўз хотинини тўшагига чақирса-ю у хотин кeлмаса ва эри ундан норози бўлиб кeчани ўтказса, фаришталар тонг отгунча у хотинга лаънат айтиб чиқишади», дeдилар. Имом Бухорий ва Муслим ривоятлари.\nИкковларидан қилинган бошқа бир ривоятда:\n«Агар хотин кeчаси эрининг тўшагидан алоҳида бўлиб ётса, фаришталар уни тонг отгунча лаънатлаб чиқишади», дeйилган.\nЯна бир бошқа ривоятда кeлтирилишича, Расулуллоҳ саллаллоҳу алайҳи васаллам:\n«Менинг жоним қўлида бўлган Зотга қасамки, бирор киши ўз хотинини тўшагига чақирса-ю хотин кўнмасдан туриб олса, эри рози бўлгунича Аллоҳ таоло ҳам унга нисбатан ғазабда бўлади», дeдилар.\n«Аёлга эри сафарга кeтмаган бўлса, эрининг изнисиз (нафл) рўза тутмоқлиги ҳамда уйга бирор кишининг киришига рухсат бeрмоқлиги ҳалол бўлмайди», дeдилар. Имом Бухорий ва Муслим ривоятлари.\n(манба: Риёзус солиҳийн. Абу Закариё Яҳё ибн Шараф Нававий. зиёуз.cом кутубхонаси)\nБир хотин Ҳазрат Ойиша разияллоҳу анҳога келиб\n"Эр хотинига яқинлик қилишни кўнгли тусаб қолганда, хотинининг жаҳли чиқиб ёки кайфи чоғ турганидан эрининг талабини қабул қилмаса, гуноҳкор бўладими?" - деб сўради.\nҲазрат Ойиша разияллоҳу анҳо:\n"Албатга гуноҳкор бўлади. ҳатто шундоқки, агар эр эгар устида ўтирган чоғида хам хотинидан талаб қилиб қолса, у йўқ демаслиги керак", дедилар.\nУ хотин яна Ҳазрат Ойишадан:\n"Хотин хайз кўрган бўлса, уйида ўзи билан эрига фақат битта тўшак ёки битта кўрпадан бўлак ётадиган нарсаси бўлмаса, эри ундан талаб қилганда хотин нима қилсин?" - деб сўради.\n"У вақтда хотин остки кийимни кийиб олиб, эри билан ётаверади. Аммо эри бўлса, унинг махсус еридан бўлак аъзоларидан истаганича фойдаланиш жоиздир”.\nМухторжон ҳожи Шарофуддинов. Марҳамат тумани бош имом хатиби\nMirzoMuhammad 23 Oktyabr 2018, 14:27:54\nСаъд ибн Абу Ваққосдан (р.а.) ривоят қилинади:\n“Расулуллоҳ (с.а.в.) ҳажжату вадоъда касалим оғирлашганда, ҳолимни сўрагани кeлдилар. Шунда мeн:\n«Эй Аллоҳнинг расули, кўриб турганингиздeк, касалим шу даражага етди. Мeн бадавлат кишиман. Битта қизимдан бошқа мeросхўрим йўқ. Молимнинг учдан икки қисмини садақа қилавeрайми?» дeсам, у зот:\n«Эй Аллоҳнинг расули, ярмини садақа қилавeрайми?» дeсам, у зот яна:\n«Эй Аллоҳнинг расули, учдан бирини садақа қилавeрайми?» дeсам, у зот:\n«Учдан бири! Учдан бири ҳам кўпдир. Сeн ўз мeросхўрларингни бадавлат қолдириб кeтишинг, бошқаларга боқиманда, тиланчи қилиб кeтганингдан яхшироқдир. Албатта сeн Аллоҳнинг розилиги учун бирор нарсани инфоқ қилсанг, унга ҳам савоб оласан. Ҳаттоки, ўз хотинингнинг оғзига таом солсанг, шунга ҳам ажр оласан», дeдилар.\n«Эй Аллоҳнинг расули, дўстларимдан кeйин қоламанми?» дeсам, у зот:\n«Эй Саъд, агар сeн дўстларингдан кeйин қолиб, Аллоҳ розилигини талаб қилиб бирор амал қилсанг, даражанг янада зиёда бўлади. Мeн умид қиламанки, сeн яшайсан. Бир тоифа кишилар сeндан фойдаланиб ва яна бир қанчасига сeндан нуқсон етади», дeб қуйидагича дуо қилдилар:\n«Аллоҳим, саҳобаларим ҳижратларини охирига етказгин, уларни орқаларига қайтармагин». Лeкин бeчора Саъд ибн Хавлага Расулуллоҳ (с.а.в.) раҳмшафқат қиладилар. Бу киши Маккада вафот этадилар. Имом Бухорий ва Муслим ривоятлари.\nҲа, динимиз кўрсатмаларида аввало ўз қармаоғидаги аҳли аёлига яхшилик қилишга бурилади. Абу Ҳурайра разияллоҳу анҳудан ривоят қилинади – Расулуллоҳ саллаллоҳу алайҳи ва саллам:\n“Бир динор Аллоҳ йўлида инфоқ қилдинг. Бир динор қул озод қилиш учун инфоқ қилдинг. Бир динор мискинларга садақа қилдинг. Бир динор аҳлингга нафақа қилдинг. Уларнинг ажри улуғроғи – аҳлингга нафақа қилганинг”, - дедилар. (Муслим ривояти)\nMirzoMuhammad 25 Oktyabr 2018, 11:58:46\nҚайси оилада Исломий аҳкомларга қанчалик риоя қилинса, оила аъзолари қайси дин ёки миллатга мансуб бўлишлигидан қатъий назар, шунчалик турмуш фаровонлиги барпо бўлади. Аксинча ҳолатда эса, агарчи мусулмонлар оиласи бўлса ҳам дарз кетади.\nШунинг учун оила масъулиятини чуқур ҳис қилган ҳолди. Оила қургувчилар ўзига яраша тайёрганрлик қилишлари керак. Лекин таассуфлар бўлсинки, тўйга тайёргарлик асосан бир кунлик дабдабаю-асъасаларнинг харажатини қилмоқ ва уни кўнгли тусагандек ўтказмоқ ҳамда бошқалардан ошириб қўймоқдан иборат бўлиб қолмоқда. Ҳамма ҳам шундай қиляпти деб бўлмайди, балки кўпчилик деймиз.\nЭнг ачинарлиси ўша кунги тадбирлар охиратимизга безарар бўлса ҳам бошқа гап, балки Аллоҳ учун бўлган жойларида, биз билан қабрга роҳат бўлиб борадиган ўринларда пулни борича тежаб, гуноҳ ва маъсият ўринларида сочиб юборилишидир. Тўйларни ихчам қилайлик деган сари кишилар тежамкорликни ибодатли ўринларга йўналтиришади.\nМайли, бу мавзу ўз ўрнида, лекин биз айтмоқчи бўлганимиз шуки, нима бўлгана ҳам келин ва куёв оиладаги вазифа ва ҳуқуларини яхши ўрганишлари керак. Шундагина оила дарз кетишининг олди олинган бўлур эди. Бу ҳақда доимий равишда китоб ва қўлланмалар битилиб келган. Ўша китобларда баён қилинган хотиннинг вазифалари ҳақида қисқача тўхталмоқчимиз.\nЭрнинг руxсатисиз уйдан чиқмасин ва ўз эридан бошқалар учун зийнатланмасин, муаттар (xушбўй) қилмасин ва унинг тўшагидан ажрамасин, балки у билан бирга тўшакда ётсин. Эрининг олдига у xоҳламайдиган, у ёмон кўрган кишиларни киргизмасин. Аёл ўз эрига ношукрлик қилмасин, кўп аёлларнинг одатича: “Мен сиздан ҳеч яxшилик кўрмадим”, демасин.\nКийимларини ўз эрининг уйидан бошқа жойга қўймасин.\nАгар эри уни ўпиш ё мужомаат қилиш ва шунга ўхшаш xос муомалотларга чорласа, итоат этсин. Агар беморлик ё ҳайз туфайли итоат этолмаса, у ҳолда яxшилик билан тушунтириб, узр айтсин. Шунингдек, таом ҳозирлаш, чироқ ёқиш, таҳорат ва бошқа пайтларда сув ва сочиқ тайёрлаш каби ишлар аёлнинг зиммасидадир.\nАгар аёлнинг моли бўлса, эрига миннат қилмасин. Рўзғорнинг қийинчилиги, камxаржлиги, муҳтожлиги туфайли талоқ сўрамасин. Эрига ғазабланиб, аччиқланиб боқмасин, зарда қилмасин. (Оила ва никоҳ рисоласи. Фазлуддин Иқроруддин. зиёуз.сом кутубxонаси)\nИмом Шофеъийга кўра, никоҳ ақди бир тур хизматчилик шартномаси кабидир. Шу сабабли хотин эрга итоат этиши керак. Фақат Аллоҳ таолога қарши гуноҳ ишга буюрилса, эрга итоат этиши керак эмас. Бошқа хусусларда эрини мамнун қилиши жаннатга киришига васила бўлади.\nРасулуллоҳ (с.а.в.) марҳамат этадилар:\n«Эри ўзидан рози бўлган ҳолида ўлган аёл жаннатга киргай». (Термизий Умму Саламдан (р.а.) ривоят қилган).\nАйтишларига караганда, бир одам саёҳатга чиқди. Чиқаётганда хотинига юқори қаватдан пастки қаватга тушмаслигини айтиб, огоҳлантирди. Пастки қаватда отаси яшарди. Отаси хасталанди. Аёл Расулуллоҳга (с.а.в.) элчи юбориб, отасининг ёнига тушишга изн сўради.\n«Эрга итоат этиш ва аҳдга содиқ бўлиш, вафо қилиш керак».\nБу орада отаси вафот этди. Уни дафн қилдилар. Сўнг Расулуллоҳ (с.а.в.) ўша аёлга элчи юбордилар ва эрига итоати сабабли Аллоҳ таоло отасини афв этганини ва дунёдалик пайтида қилган хато-камчиликларини кечиргани тўгрисида хабар бердилар.\nҚамариддин Шарофутдинов. Асака т. "Имом Абу Юсуф" жомеъ масжиди имом хатиби\nMirzoMuhammad 01 Yanvar 2019, 15:14:27\nОилани сақлаб қолиш\nОила ҳар бир жамиятнинг бошланғич бўғини ҳисобланади. Оила мустаҳкам, тинч, ҳалол ва пок бўлса, жамият ҳам осойишта, мустаҳкам, фаровон бўлади. Аксинча, оилаларда парокандалик, бузғунчилик бўлса, ўша жамият бузилади, тинчи йўқолади, у оқибатда чуқур таназзулга юз тутади. Бахтли оилалар туфайли бахтли жамият вужудга келади. Чунки, ўзаро меҳрли бўлган ота-оналарнинг фарзандлари ҳам бир-бирларига меҳрибон бўладилар.\nОилада юксак маънавий муҳитни ташкил этиш жуда муҳим. Бунда оила аъзоларининг, айниқса, эр ва хотиннинг ўзаро муроса-мадорага бориши, ғазаби келганда уни енгиши ва ширин сўзли бўлиши, шу билан бирга, оилавий сирларни кўчага олиб чиқмаслиги сингари бир қатор омиллар жуда катта аҳамият касб этади.\nقَالَ أَبُو الدَّرْدَاءِ رَضِيَ اللهُ عَنْهُ لِزَوْجَتِهِ: إِذَا غَضِبْتُ فَرَضِّنِي وَإِذَا غَضِبْتِ رَضَّيْتُكِ وَإِلَّا لَمْ نَصْطَحِبْ\nяъни: Абу Дардо р.а. аёлига шундай деган: “Ғазабим келганда мени рози қилишга урун, сенинг ғазабинг келганда мен сени рози қилишга урунай. Акс ҳолда бирга яшай олмаймиз”.\nОиланинг тинч, фарзандларнинг бахтли бўлишлигида эр-хотиннинг ҳар иккиси ҳам оиладаги ўз бурчларини астойдил адо этишга интилишлари муҳимдир. Эр ўз ўрнини йўқотган, хотин эса, эрнинг мавқесига даъвогарлик қилган оилаларда нафақат нотинчлик бўлади балки, эл-юрт, маҳалла кўй орасида ҳам бундай оиланинг ҳурмати бўлмайди. Оилани бошқариш масъулиятини Аллоҳ таоло Қуръони каримда эркакларнинг зиммасига юклаган.\nЯна бир муҳим масала, бу – қурилган оилани бус-бутун сақлаб қолиш. Динимизда оила қуришга тарғиб этиш билан бирга, уни яхшилик билан тутишга буюрилган. Агар эр-хотин ўзаро келиша олмаган тақдирларида ислоҳ қилиш учун ҳар икки томондан ҳакамлар жалб этиш лозим бўлади. Қуръони каримда шундай дейилган:\nإِنَّ اللَّهَ كَانَ عَلِيمًا خَبِيرًا (سورة النساء /35).\nяъни: “Агар улар (эр-хотин)нинг оралари бузилиб кетишидан қўрқсангиз, эр оиласидан бир ҳакам, хотин оиласидан бир ҳакам юборингиз. Агар (эр-хотин) ислоҳни хоҳласалар, Аллоҳ ўрталарини мувофиқлаштиргай. Албатта, Аллоҳ билимдон ва хабардор зотдир” (Нисо сураси, 35-оят). Зеро, эр-хотиннинг орасини ислоҳ қилиш энг савобли амал саналади.\nБордию биз ўзимизнинг оиладаги вазифаларимизни қўлимиздан келганича мукаммал адо қилишга ҳаракат қилсакда, турмуш ўртоғимиз ўз бурчини адо қилмаслиги кутилмаган муаммоларни олиб келади.\nАна шундай танглик пайтида қандай йўл тутиш тўғрилигини ҳам динимиз таълимотларида кўрамиз.\n“Улар билан яхши муъошаратда бўлинглар. Агар сизлар уларни ёмон кўрсаларингиз, шоядки бир нарсани ёмон кўрсангиз ҳам Аллоҳ ўша нарсада кўпгина яхшиликларни қилиб қўйса”\nОдатда инсон ҳар қанча инсоф билан холисона фикрлаганда ҳам ўз айбларини тўла кўриши қийин. Холис бўлмаса ёки инсоф қилмаса умуман ўзини айбдор санаши мушкул. Шунинг учун ҳам оилада келишмовчилик содир бўлганда айб юз фоиз турмуш ўртоғимиздан ўтди деган фикрга борганимизда ҳам инсоф билан айбни ўзимиздан ахтаришга ҳаракат қилишимиз керак.\nСарварбек Йўлдошев. Асака т. “Мирзо Шариф” жоме масжиди имом хатиби\nMirzoMuhammad 06 Fevral 2019, 14:37:45\nБугунги кунда оила муаммоси кўтарилмаган жамият қолмади шекилли. Оилаларнинг дарз кетиши тобора ошиб бормоқда. Бутун жамоатчилик оила муаммоларини ҳал қилиш учун кўплаб чора ва тадбирлар ишлаб чиқишмоқда. Хусусан бизнинг юртимизда жуда кўплаб тадбирлар йўлга қўйилмоқдаки, булар ҳаммаси оилаларни ислоҳ қилишга қаратилган.\nУмид қиламизки, яқин келажакда оилалар ислоҳ қилинажак. Лекин ҳозирча аҳвол анча оғир. Назаримизда оилалар бузилиб кетгандан кейин уларни мажбурлаб зўрлагандан кўра касалнинг олдини олган афзал. Шу маънода шоядки даво бўлса деб, бир онанинг қизига қилган насиҳатини ҳавола қилмоқчимиз.\n«Эй қизим! Бугундан бошлаб бизнинг қўлимиздан кeтдинг, иккинчи бир бeгона одамга ёру йўлдош бўлдинг! Сeнинг учун бахту тавфиқ тиловчи онанг тарафидан сўзланажак ушбу насиҳатларни шояд тингларсан ва мумкин бўлганида ўрнига қўюрсан.\nҚизим! Эринг дунё сафарида ўзига йўлдош, қайғуларида бирга қайғурувчи, шодликларида бирга шодланувчи йўлдош бўлмоқ умиди ила сeни қабул этди. Зинҳор унинг умидини пучга чиқарма! Ҳар вақт: «Шукрлар бўлсин, мақсудим бўлди»,— дeб сўзласин ва сeндан ризо бўлиб юрсин!\nҚизим! Тeз кунда дунё кутмоққа киришажаксан. Дунё кутувда кўп эътиборга олиш керак бўлган нарсалар бор. Эрингнинг яқинларини, кўпроқ қайнананг, қайнатангни ҳурмат қил! Уларни ўз отанг, ўз онанг мисолида кўр! Уларнинг болаларини, туғишганлар ҳукмида ҳисоб эт. Қайнананг ва қайнатанг тарафидан бўлган насиҳатларни ўрнига кeлтир!\nУшбу янги яқинларингнинг хулқу табиатларини билиб ол ва шунга қараб муомала қил! Булар ила оранг бузулувидан сақлан! Чунки бунинг оғирлиги эринг устига тушар. Сeнинг томондан бўлса, ўз яқинларинг хотирлари қолур, улар томондан бўлса, сeни қизғанадир, бунинг қайғуси ила эринг емоқ ичмоқдан қоладир ва бир кун касал бўлиб тўшакда ётиб қоладир.\nЭрлар ўзларининг касбларини яхши юритиш учун кўнгиллари шоду тинч бўлувга муҳтождирлар. Юрт ичида озгина қайғу бўлса-да, уларнинг касбларига зарар қиладир.\nҚизим! эрингдан ҳeч бир сирингни яширма! Эрнгдан бошқа кишига сир айтма. Киши кўз ўнгида эрингга қарши бир ҳарф сўз айтма, чeҳрангни бузма. Эрлар хотунлари тарафидан бўлган энг зўр камчиликларни кeчира оладирлар, аммо киши олдида озгина нарсани ҳам ҳазм қила олмаслар. Бу нарса уларнинг табиатларига хилоф бир ишдир. Шунинг учун бу тўғрида улар айбли бўлмаслар. Агарда ярамас бир одати бўлса, уни йўқотиш учун кўнглини оғритмай ҳаракат қил!\nҚизим! эринг хуш кўрмаган ишлардан, кўнглига ботадиган одатлардан йироқ бўл. Унинг рашкини кeлтиражак ҳeч бир нарса қилма, кўрсатма. Эрингнинг молини сақлаб тут, исроф қилма!\nҚизим! Уйинг тартибли ва ҳар бир нарса ўз ўрнида бўлсин. Болаларингни эрингга суюкли этишга, эрингни ҳам болаларингга сeвдиришга тириш. Оталарнинг болалар ила овунмоқлари улар ила бирга бўлмағига сабаб бўладир. Болаларини сeвгучи эрлар кўп вақт тавфиқли бўлурлар ва болалари ила овуниб, бошқа тeгишсиз ерларга кўз солмаслар, бормаслар.\nҚизим! Бу айтган сўзларимни ўрнига қўймоқ ақллию тадбирли хотунлар учун оғир ишлардан эмасдир. Ақлли хотунлар арслонлар кучи ила ишлай олмаган ишларни ақллари ила ишлай оладирлар.\nҚизим! Нарса сўраган бўлсанг бир, қўп бўлса икки мартаба эрингнинг хотирига туширсанг бас. Шундаи ортиқ қийнама, бeзовта қилма!\nҚизим! Эрларнинг энг сeвган нарсалари хотунларининг шод ўлароқ уй хизматларини қилиб юрган вақтларидир. Эри ёнида юрувчи ва ҳар вақт хизмат этувчи ва эригада шод кўринувчи хотунларни эрларига ёмон кўрсатишга ҳeч кимнинг кучи етмас. Эринг ишига кeтганида кузатиб қўй, қайтиб кeлганида кутиб ол! Эрингдан кeч қолмай уйқуга ёт, ундан олдин тур!\nҚизим! Эрларда баъзи вақтлар бўладики, хотунларига банда ҳукмида бўлурлар, ушбу вақтни фурсат билиб, ўзининг тузук бўлмаган айблари ҳақида оз-оз сўзла!\nҚизим! Дунё ҳар вақт нeъмат бўлиб турмас, баъзи вақт оғулари, тиканлари, найзалари ҳам бўладир. Эринг ила орангизга хилофлик тушса, совуққонлик ила сўзла. Қизим, юзингни ва товушингни ўзгартирма! Унинг мартабасидан ғофил бўлма, ҳурмат қил, ул нақадар аччиқланса-да, қарши бирор сўз айтма! Эрлар қошида энг яхши хотун, ўзларини эркин тутиб, аччиқланишига йўл бериб турган хотунлардир.\nҚизим! Агарда Аллоҳ таоло болалар берса, уларнинг танларини ўзинг тарбия қил! Мактабга боргунларича, ақлларини ҳам тарбия қил, яхши хулқларга одатлантир!\nҚизим! Ҳар ишда ишонганинг Аллоҳ таоло бўлсун! Ҳар бир умидинг Аллоҳ таолодан бўлсун! Аллоҳ таоло буюкдир, ҳар нарсани биладир, Кариму Раҳимдир.\nМуроджон Ҳасанов. асака туманидаги “Пастки Қурама” жоме масжиди мутаваллиси\nРизоуддин ибн Фахруддиннинг. “Аҳлу аёл” рисоласидан фойдаланилди (www.зиёуз.cом кутубхонаси0029\nMirzoMuhammad 12 Fevral 2019, 12:18:01\nОиланинг тинч-тотувлиги ва мустаҳкамлиги юрт фаровонлигининг асосидир. Инсон ҳаётини оиласиз тасаввур қилиб бўлмайди. Уни боғловчи кўприк эса никоҳдир. Оила келажак авлодга кучли таъсир этувчи чинакам тарбия маскани. Шу боис ёшларнинг жамиятда ўз ўрнини топишига кўмаклашиш, айниқса, уларнинг оила қуришларига жиддий эътибор қаратиш барчадан катта масъулият талаб этади.\nОила муқаддас даргоҳ, соғлом авлодни тарбиялашда оиланинг ўрни муҳим ва бетакрордир. Инсон саломатлиги ва маънавий камолотининг биринчи пойдевори оилада қўйилади. Жамият ривожланиб, маънавий омилларнинг ижтимоий тараққиётидаги ўрни ва аҳамияти ортган сари оиладаги тарбия эътибор ҳам кучаяди.\nНикоҳга қадам ташлаётган ҳар бир қиз ва йигит биринчи навбатда оилага ҳар томонлама, яъни физиологик ва руҳий жиҳатдан соғломлиги, тайёрлиги, қураётган оиласини келажакда она ва ота бўлишга, фарзанд тарбияси билан шуғулланишга тайёрлигини обдон ўйлаши зарур. Сабаби буюк давлатнинг пойдеворини соғлом авлодларгина барпо эта олиши бу ҳаёт ҳақиқатидир. Бизнинг мустақил давлатимизда маънавий баркамол, жисмонан соғлом авлодни тарбиялашга катта эътибор берилмоқда. (fargonaziyo.uz)\nНикоҳ инсонлар жамиятида энг муқаддас битим ҳисобланади. Чунки ҳаётда ҳалол ва ҳаромни ажратиш, эр-хотиннинг ҳақ-ҳуқуқларига риоя этиш, оила тузиш, инсон наслининг давомийлигини таъминлаш, ёш авлод тарбияси каби муҳим масалаларнинг бари шаръий никоҳга боғлиқдир. Шунинг учун динимиз оилани никоҳ асосида қуришга алоҳида аҳамият беради. Аллоҳ таолонинг эр-хотин жуфтлигини яратишдан иродаси ҳам инсон наслини кўпайтириб, ер юзини обод қилиш эди:\nوَاللَّهُ جَعَلَ لَكُمْ مِنْ أَنْفُسِكُمْ أَزْوَاجًا وَجَعَلَ لَكُمْ مِنْ أَزْوَاجِكُمْ بَنِينَ وَحَفَدَةً وَرَزَقَكُمْ مِنَ الطَّيِّبَاتِ ... (سورة النّحل/72)\nяъни: “Аллоҳ сизлар учун ўзларингиздан жуфтлар яратиб, жуфтларингиздан сизлар учун ўғиллар ва набиралар пайдо қилди ва сизларни пок нарсалардан ризқлантиради...”.\nПайғамбар алайҳиссалом бир ҳадисларида: "Никоҳ менинг суннатимдир, ким суннатимдан юз ўгирса, у мендан эмас", деганлар.\nДемак, никоҳ асосида турмуш қуриш Аллоҳ таолонинг буйруғи, Пайғамбар алайҳиссаломнинг суннатлари экан, мусулмон киши оила қуриш йўлида ҳаракат қилиши, турли сабабларни рўкач қилиб, уни пайсалга солмаслиги, оиласини никоҳ асосида қуриши лозим. Никоҳ туфайли инсон ўз насл-насабининг поклигини сақлайди, иффатини асрайди, бузуқлик, зино сингари ҳаром ишлардан тийилади.\nАбдуллоҳ ибн Масъуддан (р.а.) ривоят қилинади. Расулуллоҳ соллаллоҳу алайҳи ва саллам: “Эй ёшлар жамоаси, сизлардан ким никоҳга қодир бўлса уйлансин, чунки бу кўзнинг тийилиши ва фаржнинг поклигидир. Ким бунга қодир бўлмаса, унда рўза тутсин, чунки бу билан шаҳват сўндирилади”, деганлар (Имом Бухорий ва Муслим ривояти). (Жума тезислари)\nАбдураззоқ Фармонов. Асака т. "Сиддиқ ҳожи" жоме масжиди имом хатиби


Мушакбозлик вақтидаги ёнғин, хотирланган Каримов, АҚШга ёпирилган тўфон ва бошқа хабарлар | Qalampir.uz\nМушакбозлик вақтидаги ёнғин, хотирланган Каримов, АҚШга ёпирилган тўфон ва бошқа хабарлар\nЖамият\t02 Сентябрь 2019 21:24 5451\n2 август санаси ҳам якунига етяпти. Қуйида бугуннинг эенг муҳим хабарларига тўхталиб ўтамиз.\nСамарқанд вилояти, Каттақўрғон туманида юз берган йўл-транспорт ҳодисаси натижасида икки киши ҳалок бўлди.\nШаҳрам кўтарилди, у Шоҳжаҳон билан ёнма-ён\nБутунжаҳон бокс ассоциацияси боксчиларнинг янгиланган рейтингини эълон қилди.\nУнга кўра, бир неча кун олдин колумбиялик рақибини нокаутга учратган Шаҳрам Ғиёсов биринчи ярим ўрта вазн тоифасида (63,5 килограмм) ўнинчи ўриндан бешинчи ўринга кўтарилиб олди. Ушбу вазнда бошқа бир боксчимиз Шоҳжаҳон Эргашев ўтган ойдаги каби тўртинчи ўринни эгаллаб турибди.\nҚозоғистон Таълим ва фан вазири Aсхат Aймагамбетов тизимда олиб борилаётган коррупцияга қарши кураш доирасида у ўз қўл остидагилар томонидан саботаж қилинишга тайёрлигини маълум қилди. Вазир ўзининг Facebook`даги саҳифасида коррупцияга қарши курашиш бўйича кўрилаётган чора-тадбирлар тўғрисидаги постни эълон қилди. У постда коррупцияга қарши курашдаги етти йўналишини санаб ўтди.\nАҚШда жуда кучли тўфон кузатиляпти\nАҚШда "Дориан" тўфони сабаб Дориан шаҳрида 1 миллиондан ортиқ одам эвакуация қилинди. Жанубий Каролина ва Жоржия штатида бугун, 2 сентябрь куни мажбурий эвакуация бошланиши керак.\nИслом Каримов СССР Мудофаа вазирига нима деган эди?\nИслом Каримовнинг 1991 йил 6 сентябрдаги фармони билан Ўзбекистон Республикаси Мудофаа ишлари вазирлиги тузилди. Бу янгиликни “ҳазм қила олмаган” Кремль Ўзбекистон раҳбариятига тазйиқ ўтказишни бошлайди.\nСССР мудофаа вазири ғайриодатий туюлган бу ҳолдан хавотирга тушиб, Ислом Каримовга телефон қилган пайтда янги тайинланган Рустам Аҳмедов Президент ҳузурида бўлган.\nСамарқанд ва Қаршида мушакбозлик ёнғин билан якунланди\nКеча, 1 сентябрь куни Ўзбекистон Республикаси мустақиллигининг 28 йиллиги байрами муносабати билан мамлакатнинг турли шаҳарларида мушакбозлик томошалари уюштирилди.\nБироқ Қарши ва Самарқанддаги мушакбозликлар ёнғин билан якунланди.\nАбдусалом Азизов ЖЧ-2022 саралаши олдидан футболчилар билан учрашди\nЯқин орада футбол бўйича Ўзбекистон миллий терма жамоаси жаҳон чемпионати-2022 саралашининг иккинчи босқичи доирасидаги ўйинларини ўтказади. Ўзбекистон футбол ассоциацияси, Миллий олимпия қўмитаси, Жисмоний тарбия ва спорт вазирлиги раҳбарияти иккала терма жамоа футболчилари ва мураббийлар штаби билан учрашув ўтказди.\nШу йилнинг 29 сентябрь куни Тошкентда профессионал бокс кечаси бўлиб ўтади. "Ўзбекистон" спорт мажмуасида ўтказиладиган ушбу бокс оқшомидан жами 7 та жанг ўрин олган.\nМарказий жанг Фазлиддин Ғоибназаров иштирокида ўтказилиб, 10 раунддан иборат бўлади. Шу кунларда Фазлиддин Тошкентда мураббийи Аброр Турсунпўлатов қўл остида машғулот ўтказяпти.\nМактабларда ўқитувчиларни рағбатлантиришнинг янги тизими йўлга қўйилади\nҲар бир фан бўйича энг илғор ўқитувчиларнинг дарсларини мавзулар кесимида видеотасвирга олиниб, интернет тармоғига жойлаштириб борилади. Бу ҳақда Ўзбекистон Республикаси Бош вазир ўринбосари Азиз Абдуҳакимов умумтаълим мактабларида таълим сифатини оширишга тўсқинлик қилаётган ҳолатлар муҳокамаси вақтида айтиб ўтди.\n27 Февраль 09:21 51755\n28 Февраль 12:08 46754\n28 Февраль 13:38 38926\n27 Февраль 16:47 23583\n28 Февраль 10:04 22941


Видео: Дибала 20 нафар дарвозабонга жаримадан гол урди\n15:47 / 02.07.2017\n«Ювентус» ҳужумчиси Пауло Дибала ўзи туғилиб ўсган Лагуна-Ларга шаҳрида кичик хайрия учрашувини ташкил қилди. Учрашув 1 июль куни бўлиб ўтди.\n23 ёшли футболчи айнан мана шу сабабдан Аргентина терма жамоасидаги шериги Лионель Мессининг тўйини ўтказиб юборди, деб ёзади Infobae. Аммо уни Месси тўйга таклиф қилганми ёки йўқ буниси ҳам маълум эмас. Хайрия учрашувида эса унинг дўстлари ва шаҳар аҳолиси иштирок этди.\nУчрашув давомида Дибала тахминан 20 нафардан иборат ҳам жонли девор ҳам дарвозабон вазифасини ўтаганларга жарима зарбасидан гол киритишга муваффақ бўлди. «Ювентус» ҳужумчисининг голи омма томонидан олқишлар билан кутиб олинди.


Teatr - ma'naviy tarbiya maskani - Страница 75 - uForum.uz\nTeatr - ma'naviy tarbiya maskani\nРезультаты опроса: Teatrga borib turasizmi?\nHa, yangi chiqqan spektakllarni qoldirmay korgani boraman. 9 8.26%\nBa'zan-ba'zan borib turaman. 64 58.72%\nTelevizorda ko'rsatilayotgan yoki video lavhalarga yozilganini ko'raman. 21 19.27%\nTeatr ko'rishni yoqtirmayman. 15 13.76%\n23.05.2017 13:46 #741\n30.05.2017 10:51 #742\nТеннесси Уильямснинг ушбу пьесаси автобиографик саналади ҳамда маълум маънода ўз оиласидаги муносабатлар акс эттирилган. Агар пьесанинг қаҳрамонларига тўхталадиган бўлсак, эри ташлаб кетиб, бир ўзи икки фарзандини тарбиялаган, иродаси кучли ва ўз ҳукмини фарзандларига ўтказа оладиган Онани (Аманда) кўрамиз. Шунингдек, жузьий жисмоний камчилиги туфайли одамови бўлиб қолган, жуда таъсирчан, ўз қобиғида ўралашиб қолган Қиз (Лаура) ҳамда ўз ҳаётидан норози, кундалик иши жонига текккан, бу иш онаси томонидан унинг ўғиллик бурчи сифатида қаралишини биладиган, уйини тезроқ тарк этиб ўзи ҳоҳлагани билан шуғулланишни орзу қилаётган Ўғил (Том). Яна бир пьеса иштирокчиси Қиз билан таништириш мақсадида Ўғил томонидан уйга таклиф этилган Меҳмон (Джим).\nПьесанинг асосий мақсади бу оиладаги мураккаб муносабатлардан ташқари, Қиз ва Меҳмон йигитнинг қисқа учрашуви орқали Лаурада ўзига бўлган ишончни уйғотиш, у ҳам латофатли, севикли бўла олишини, ҳаёт ранг-баранг бўёқлардан иборат эканлигини кўрсатишдан иборат, менимча.\nПоследний раз редактировалось Sparc; 30.05.2017 в 10:53.\n30.05.2017 14:19 #743\nУмуман, совет даврида одат тусига айланган мусиқали театр алоҳида, драматик театр алоҳида бўлиши керак деган удумдан воз кечиш керак. "Ильхом" театрининг энг яхши спектакллари, Рус драма театрнинг "Иди мое творчество в народ" спектакли айнан мусиқа ва драматизмнинг уйғунлигида яратилган.\nСпектаклнинг ўзидан таассурот афсуски ижобий деб бўлмайди. Менимча, пьесанинг асосий ғояси йўқолиб қолган, Она ролининг ижроси ҳам бир текис эмас. Кўп ҳолларда оналаримизга хос кундалик турмушда ва меҳмонларнинг олдида ўзларини ўзгача тутишлари, фарзандларига ҳам меҳмоннинг олдида атайин юмшоқ муомаласи жуда яхши акс эттирилган. Онанинг, эри кетганидан сўнг, якка суянчиғи бўлиб қолган ўғлининг ёқасидан тутиши эпизоди, менимча, ишонарли эмас. Бундай шароитда Ўғил Она учун суянчиқдан ташқари қайсидир маънода маслаҳатчиси, сирдоши ҳам бўлиб қолади, шундай экан она ўғлини қанчалик койимасин, ич-ичдан унга бўлган ҳурматни ҳис этиши керак.\n30.05.2017 16:47 #744\nАсосий эътироз Меҳмон йигит образининг талқини билан боғлиқ, режиссернинг фикрича меҳмон йигит ўта ўзига бино қўйган, қизнинг олдида телба тескари ҳаракатлар қиладиган, мақтанчоқ, пуфаксимон йигит. У ҳолда, бу йигит билан Лауранинг учрашишидан мақсад нима, наҳотки шу йигит Лаурада бирор бир яхши туйғу уйғота олса, наҳотки бу учрашувдан сўнг Лаура дунёга бошқа кўз билан қарай олади ?\nНима учун пьеса ҳам, спектакл ҳам шу саҳна билан якунланади, ахир муаллиф онаси ва синглисини ташлаб, узоқларга кетганидан сўнг ҳам синглисининг тақдирига бефарқ эмаслигини ёзяпти-ку. Режиссернинг фикрича ушбу спектаклдан томошабин қандай хулоса чиқариши керак? Менимча, бу хулоса Тенесси Уильямснинг хулосасидан фарқ қилади.\n06.06.2017 15:02 #745\n"Ҳар бир миллат маишат тарафиндан тараққийга юз қўймаса, маънавий тарафдан, яъни маърифат тарафидан ҳам тараққий қилолмас, бир кишининг ўз маишатига етарлик молу ашёси бўлмаса ва буларнинг сабабига ҳаракат қилмаса, моддий ва маънавий ишларни қилмоқдан ожиз қолур. Ва бундай очу яланғоч ўз авқотини ўткараолмайтурган бир халқга маърифат, маданият, улум ва фунундан дарс вермак муносиб бир иш ўлмаса керак, чунки фақир халқларнинг кеча-кундуз фикри-зикри нон топмак ва бола-чақасининг қорнини тўйғузмакдир" (АБДУЛЛА АВЛОНИЙ)нинг ушбу ғоясини режиссёр Асқар Холмўминов ҳам, рассом Миржалол Холиқов ҳам яхлит саҳна ечимида (рассом+режиссёр ечими)да уйғунлик билан очиб бербсизлар. Актёрларнинг ҳар бирида қаҳрамонининг характери сингдириб юборилган. Бу ҳам сўзда (нутқнинг баланд-пастлиги, тусмолланиш, дудуқланиш), ҳам ҳаракатда, ҳатто нафас олишларида ҳам сезилди. Қашқадарё мусиқали драма театри актёрларининг ижросига гап йўқ. Пьеса 1914 йилда ёзилган бўлса-да, ўз аҳамиятини ҳанузгача йўқотмаган. Давронбекдек адвокатларга осон бўлмаган. "Адвокатлик осонми?" У кимнинг ёнини олур? Мазлум, исроф тўлқунлари ила ўйнашиб "дард устига чипқон" дегандек, кундан-кун бидъат устига бидъат ортираётган миллатдошларини басир кўзларини очишга ҳаракат қилаётганлигини кесатиқли кулгу асосида енгил баён этишда режиссёр актёрлардан моҳирлик билан фойдаланган. Назаримда худди қўғирчоқ театр кўргандек бўлдим. Томоша ичида томоша. Аҳамият берганмисиз ҳеч? Дуо қилишаётганда "тўй устига тўйлар бўлсин", "топганингиз тўйга буюрсин" дейишади. Бу олқишми ёки қарғиш? Бойми, камбағалми тўй пойгаси қилиб, бир-бирларининг бор-йўқларига қарамасдан, фақир ва камбағаллар уйларини, боғларини, отларини, тўнларини сотиб ХХ аср бошларида тўйга сарф қилганликларини XXI асрда ҳам янгича кўринишда "мерос" бўлиб қолган. Биз борган сари тараққиёт сари одимламоқдамиз, бироқ бизнинг бу исроф ва бидъатларимиз қачон йўқ бўлиб кетаркан-а?!..\n"Ҳозирам ҳузурам" деб истиқболини ўйламаган ва болаларининг саодатини тушунмаган бир қавмдан қандай тараққий, маданият ва маърифат кутмак керак? Оч-яланғоч, кулфат, меҳнат ва заҳмат балолари орасида ўралиб қолган бир қавмга: "Маданиятга кирингиз, мактаб солингиз, ўқунгиз, тараққий қилингиз" каби сўзлар 7 йил мобайнида Европада таҳсил олиб, миллатининг аҳволини Европа маданияти билан солиштирган адвокатнинг тилидан миллатини уйғотишга қаратилган ҳайқириқ бўлиб чиқади.\n"Миржалол+Асқар" ижодий бирлигига омад тилайман!\n(P/S: Спектаклга киришдан олдин актёрлар номи келтирилган дастурча тақдим этилса эди).\nСпектаклни кўриш жараёнида қуйидаги сатрлар киши хаёлидан ўтди:\nҲама поён ба боло метариқад,\nМан аз боло ба поён метариқам.\nАдвокат Давроннинг позицияси ўз миллатининг аҳволига куйиниши ортида фикримча шу ғоя бор.\nПоследний раз редактировалось Nigora Umarova; 06.06.2017 в 15:15.\n14.06.2017 18:26 #746\n"Жаҳон адабиёти" журнали\n+ 44 113/50\nДабдурустдан бундай савол қўйиш ғалатироқ туюлиши табиий. Бугун томоша дегани кўпайгандан кўпайиб, санъат нарироқ турсин, не-не маънавий банг, олди-қочди кино, спектакль, сериал, клип, шоу ва ҳоказолар учун ҳам режиссёр дегани талабгир бўлиб турган пайтда бундай савол қўйиш, албатта, ноўриндек. Аммо, не ажабки, бугун ўзбекка режиссёр керак эмас экан. Аниқроғи, ўз ишини пухта биладиган, спектакль деган ҳодисани миридан сиригача юрагидан ўтқазиб, уни росмана санъат ўлароқ жамиятга тақдим этадиган юксак прфессионал санъаткор режиссёр керак эмас экан. Нари-бери қитиқ қўзғайдиган, у-бу воқеа лахтакни амаллаб бир-бирига ёпиштириб, тангроқ вазиятдан чиқиб кетадиган, унча-бунча пичратқи эҳтиросларни қўзғатиб, кўзга нам, лаб-лунжга таъм сола биладиган чаламулла, анчайин ажабтовур, гапдон, учар бир кас бўлса кифоя: боса-бос шоу-томоша, бада-банг шоҳ ташлаб ўйин-кулгу, қийқириқ, жазава... Эй, Худо, қачон бу халойиққа ақл, инсоф, ўй-тушунча киради, деб куйинганингча қолаверасан. Чунки яккасан, таъқибли нигоҳларга, таъна-маломатларга чидолмай атрофингни тарк этиб кетганлар туфайли ёлғизланиб, курашларда толиққансан, “боре, керакми битта савил жонимга”, деб юборар даражага келиб қолиб, ўзингни фаолиятсизликка ҳукм этасан... Аммо... аммо қани ўша “э..., боре...”дан топадиган ҳаловатинг?! Йўқ..., йўқ у! Чунки бу қисмат – Яратган эгангнинг пешонангга ёзгани – тамғаси. Маломат қиладими, таъна-дашном берадими, не бир имконияту мартаба, жиччагина амалу умидворликдаги унвону нишон-барининг андишасини йиғиштириб, ўзингни жабҳага отасан, бўлганча бўлар дейсан, қисматдан юз буролмайсан – таваккали Худо! Ёзуқми бу ёки бахт, ҳар қалай, виждон билан яшаш, “Жим туролмайман!” (“Не могу молчать!”) деган Толстой бобога ўхшаб фарёд уриш кўз ўнгида воқе бўлиб турган адолатсизликка кўниколмай, мунг чекадиган танқидчи – мушоҳадали, муносабатли одамнинг, мутахассиснинг ва, энг муҳими, фуқаронинг вазифаси, ҳаққи рост бурчидир, аввало. Шу андишада моҳи-рамазоннинг ўн биринчи саҳари қўлга қалам олдим. Сабаби боис ўнинчи кун рамазон ифторидан сўнг Баҳодир ака Йўлдошевнинг қўнғироқ қоқиб, аламу ангиз каминага қилган маломатлари, “ўзбекка режиссёр керакми, ўзи?!” дея қайта-қайта берган аламли саволлари бўлди.\nМаломатки – жон-жонимдан ўткулик: театрларда янги томоша бўлса, бориб ошини еб, мақтаб келаверасанларми, директорларнинг эллик доллорлик ҳаражатига сотилиб кетаверасанлар, деган туҳмат тошлари...\nАламки – куни кеча (шу гаплардан икки кун аввал) Ўзбек давлат драма театрига вазирнинг биринчи ўринбосари шахсан бориб, Ўзбекистон санъат арбоби, атоқли режиссёр Олимжон Салимовни бутун жамоага бош режиссёр сифатида таништириб келса-ю, Олимжон ака бор жамоа кимлардан иборат экан, билиб олай дея штат жадвалини сўраб суриштиргани учун у ерда вақтинча вазифа бажариб ўтирган директор (аслида директор ўринбосари лавозимидаги касби кори театрга мутлақо алоқасиз) йигитча “Сенинг ишинг спектакль қўйиш, театрда ким ишлайди, бу ерга ким кириб-чиқади, ишинг бўлмасин” дея отаси тенги одамни, Ўзбекистоннинг кўздаги атоқли режиссёрини беҳурмат қилиб, дўқ уриб, ҳайдаб солгани... Янаки, вазири аъзамнинг ўзи илтимос қилиб, Баҳодир Йўлдошевнинг қийин-қистови билан О.Салимов театр бош режиссёрлигига не бир андишаларда борган бўлса-ю, “шу даргоҳга рози бўлиб келдимми, энди қорин учун эмас, қадр учун, ўзбекнинг санъати, театр деб юрган каттаю кичик қора кўзлари ҳаққи бирор ўзгаришлар қилишим керак. Ўзбекистон янги паллага қадам қўйди, Юртбошимиз Шавкат Миромонович оламшумул ишлар билан юртни тараққий эттириш тадорикларида ёниб юрганида унга ҳамфикр, ҳамқадам бўла билайлик”, деган янгигина бош режиссёр ҳали тайин иш бошламай, пойгакдаги ўрнига ишора қилиниб турса?.. Буни не деб, қандай тушунмоқ керак?\nБаҳодир аканинг фиғони ошиб, яна каминага нишларини санчади: “Эй, барака топкурлар, мени эмас, Олимжон Салимовни эмас, театрни, ўттиз еттита ўзбек театрини ҳимоя қилинглар ҳар хил касу нокаслардан. Қачонгача режиссёр зоти хор бўлади?! Маннон Уйғур шўро пайтида, мафкурадан оғиб кетаяпти деб, бир муддат бош режиссёрликдан олиниб, чеккага суриб қўйилган бўлса, Тўла ака (Тошхўжа Хўжаев) санъатдаги дилетантлар туфайли театрдан безиб, ичкиликка берилиб, ажалидан беш кун бурун ўлиб кетган бўлса, Эргаш Масафаевнинг қисмати ёки ўзимнинг, Олимжоннинг талабчанлигимиз учун бошимизда ўйнаган маломат қамчилари, хўр-хорликлар – қачон тугайди булар?! Ким ҳимоя қилади бизни?! Нима, Ўзбекистонда режиссёр дегани шунчалар кўпми? Азбаройи кўплигиданки, ёшим етмиш иккига кириб майдонма-майдон югуриб юрибман. Бу, албатта, менга малол эмас аксинча шараф келтиради. Аммо вақти-соати етганда, ёшларга, агар улар бўлса, навбатни ҳам бериш керакку! Росмана санъаткор режиссёрнинг йўқлигидан, тайинли тайёрланмаётганиданки, Олимжонни юраги касал ҳолида, етмиш ёшида “Театрга бор, шунча умид билан юрган актёрлар – умри беҳуда ўтмасин” дея мажбурлаб илтимос қилиб турсак. Охири борми, бу бемазагарчиликларнинг?!”\nБу гаплар, бир қарашда, хусусий холатга тегишлидек туюлади. Ҳа, энди, театрчилик, баланд-паст гаплар ҳамиша бўлган, бўлаверади. Шунга ҳам “ота гўри қозихонами?! Ундан кўра уч-тўрт кун бурун эълон қилинган “Маданият ва санъат соҳасини янада ривожлантириш ва такомиллаштиришга доир чора-тадбирлар тўғрисида”ги Ўзбекистон Республикаси Президенти Қарори ва унда тасдиқланган 2017-2021 йилларга мўлжалланган чора тадбирлар Дастури хусусида сўзлашсак маъқулмасмиди, деб қоласан. Баайни шундай, ҳаққи рост! Аммо Баҳодир аканинг куйиниб, аламланиб айтган гаплари айни шу ҳужжатга бевосита алоқадор экани ҳам лоп-лоп хаёлингга келаверади. Санъатни ривожлантириш ва такомиллаштириш дегани, албатта, режиссёр кадрларнинг истеъдоди, салоҳияти билан чамбарчас боғлиқ жараёнки, ҳақиқий режиссёрсиз санъат, айниқса, театр санъати сира ривожланиши, инчунун, такомиллашиши мумкин эмас\nПоследний раз редактировалось Shuhrat Rizayev; 14.06.2017 в 18:45.\nМеню пользователя Shuhrat Rizayev\nНайти ещё сообщения от Shuhrat Rizayev\n14.06.2017 18:28 #747\nМаннон Уйғур 22 ёшида “Турон” труппаси (ҳозирги Миллий театр) етакчиси бўлган эди. Тошхўжа Хўжаев 33-34 ёшларида, Баҳодир Йўлдошев эса 23-24 ёшларида катта-катта давлат тадбирлари, съезд, қурултой ва бошқа турли байрам томошаларини саҳналаштириб, дурустгина ҳаётий ва ижодий тажриба тўплаб, йигирма саккиз-йигирма тўққиз ёшларида ҳозирги Миллий театрнинг Бош режиссёри бўлган эди. Бошқа атоқли режиссёрларимиз хусусида ҳам шундай мисоллар келтириш мумкин. Улар айни навқирон ёшларида ўз ижодий “мен”ларини намоён этиб, жиддий ижодий труппаларга етакчи бўла олишларини амалда қўйган спектаклари, жамоаларни йўналтира билганлари билан исбот этган эдилар. Қани ана шу анъана ва етакчиликка қобил етук ёш истеъдодлар?! Ўзбек театрининг режиссёрлик ва актёрлик мактаблари, анъаналари бор ва улар ўн йиллар давомида шаклланиб, ривожланиб келаётган эди-ку. Нега оқиб турган дарё ўзанлари қуруқшаб бораяпти? Шу ҳолатда ўзбек театр режиссёрлиги санъатини Баҳодир Йўлдошев, Олимжон Салимов, Мансур Равшанов, Карим Йўлдошев, Носир Отабоев, Жўра Маҳмудов, Валижон Умаров, Сайфиддин Мелиевлар ўз ижоди, изланишлари, маҳорат ва ижодий ташкилотчиликлари билан сақлаб турган эканлар, уларнинг қадрига ета билишимиз, асрашимиз ҳам зарур-ку! Таъбир жоиз бўлса, театр учун маъмурий хизмат ходимлари топилаверади, булар оз эмас, аммо режиссёр масаласи муҳимлардан муҳим. Чунки режиссёр туғилади, диплом ё бир шаҳодатнома билан талаба режиссёр бўлиб қолмайди. Мободо шундай бўлганида бугун пойтахтимиздаги аксарият театрлар ҳозиргидек бош режиссёрсиз, йўлини топа олмай юрмасди. Шунинг учун ҳам Баҳодир аканинг куйиниб айтган фикрлари бу хусусий хол эмас. Қолаверса, Ўзбекистон халқ артисти Баҳодир Йўлдошев ҳам ўттиз икки миллионли мамлакатнинг оддий бир фуқароси эмас. У бир пайтлар таниқли арбоб, ҳозирда марҳум устозимиз айтмоқчи, “республика мулки” – ўзбекнинг фахри, бойлиги. Демакки, бу одамнинг ўзи каби фикрини ҳам хусусий фикр деб қабул қилиб бўлмайди.\nШу гаплар билан мазкур ёзувларга нуқта қўймоқчи эдим. Қарангки, қўлимдаги ручкани қўяман деб қарасам, унда “Ўзбек Миллий академик драма театри – 100” дея ёзиб қўйилган экан. Беихтиёр бундан уч йил аввал отахон театримиз ва айни чоғда ўзбек янги театр санъатининг бир асрлик тўйини нишонлашга тайёргарлик кўрилаётган худди шу паллалар хотиримга келди. Раҳматли биринчи Президентимизнинг махсус Қарорлари эълон қилинган ва шунга мувофиқ Миллий театрда таъмир ишлари ва бошқа ташкилий-амалий ишлар кетяпти, ҳужжатли фильм, китоб-альбом тайёрланаяпти ва ҳоказо. Бироқ энг муҳими, муҳимлардан муҳими – юз йиллик санани саҳнада қандай нишонлаймиз, олий даражадаги меҳмонларга репертуардаги қайси спектаклни намойиш этамиз деган масала кўндаланг. Президентимизнинг мазкур Қарори ижросига масъул мутасадди вакиллар театрнинг амалдаги бирор спектаклини байрам тадбирларига мувофиқ эмас, пъеса ва режиссура ночор дея маъқул кўрмаяпти. Вазиятдан чиқиш учун концерт номерлари билан кифояланамизми деса, бу ёғи театр-томоша муассасасининг қутлуғ санаси нишонланаяпти. Қарангки, 2014 йили Давлат аҳамиятидаги нуфусли тадбир бундан 40 йил аввал саҳналаштирилган “Келинлар қўзғалони” спектакли негизида эркин – импровизацияли композиция шаклида томошабинга намойиш этилди. Чунки бу спектакль юксак режиссёрлик маҳорати билан саҳналаштирилган ва ўзбек театр тарихидан муносиб жой олган унутилмас мумтоз асар – театр санъати намунаси эди. Бу, спектаклнинг режиссёри эса Ўзбекистон халқ артисти Баҳодир Йўлдошев эди.\nОрада икки йил ўтиб, Миллий академик театримиз саҳнасида Мақсуд Шайхзоданинг “Мирзо Улуғбек” тарихий трагедияси янгича талқин ва таҳрирда саҳналаштирилди. Мазкур спектакль премьерасида иштирок этган ўша юбилей тадбирига масъул мутасадди акамиз бу сафар томоша тугагач, Миллий театр Бадиий кенгаши аъзоларига қарата: “Агар Ислом Абдуғаниевич ҳаёт бўлганларида уларни сира иккиланмай мазкур спектаклга таклиф этган бўлардим”, деб айтдилар. “Мирзо Улуғбек” спектаклини саҳналаштирган режиссёр эса Ўзбекистон санъат арбоби Олимжон Салимов эди.\nР.S. Хўш, айтилганлардан не хулоса қиламиз, аниқроғи, ким хулоса чиқаради? Амал курсисига мазахўрак бўлиб, ўзига дахлсизлик тўнини ёпишга уринаётган директор ўринбосари – йигитчами ёки муҳтарам вазири аъзам жанобларими? Нафсиламрини айтганда, бир ерини мўйчинак тишламаган бачаларга пишанг бераётган, уларни ҳезлаб, ортида турганлар ким экан? Шукрки, Ўзбекистонда на Ислом Каримов ва на улардан сўнг Шавкат Миромонович “акахонлик” касали урчишига йўл бермадилар. Ҳамма нарсада адолат ва тўғриликни шиор тутиб келмоқдалар. Лекин яна бир ҳақиқат ҳам борки, адолат ва тўғрилик наққошнинг нили эмас – бир чизганингча ялтиллаб тураверса. Маънавий ақидалар барқарорлиги учун ҳамиша ва ҳамма ерда муттасил курашмоқ шарт. Қаерда лоқайдлик, бепарволик урчиса, ўша ерда адолат путурдан кетади, тўғрилик эгриликка айланади...\nАйни масалада муроса бўлиши мумкин эмас. Театрда бош режиссёр бўлган одамга ҳаммаслак-ҳамкорлар, русча айтганда, команда керак. Режиссёр фикрини аниқ илғайдиган рассом ва унинг ишини ташкил этиб берадиган директор бўлса, энг аввало, шу ерда самара, ижодий юкасалиш бўлади.\n37 театр – айтишга, ёзишга осон. Ҳар бирида юзларча инсон. Йиғиб келса неча минглаб жамоа-жон. Шуларнинг барига энг аввало режиссёр, бор бўлса бош режиссёрлар масъул. Демак, минглаб одам-театр меҳнат аҳлининг тақдири режиссёрга боғлиқ. Режиссёр фаҳму фаросат, фасоҳат билан уларнинг куч-имкониятидан фойдалана олса, аҳли театр миллионларнинг қалбига эзгулик уруғини сепади, улуғвор ишларга бошлайди, юртни обод, кўнгилларни шод этади. Асли жаҳон театр санъати ҳам режиссёр ва режиссёрлик санъати туфайли мавжуд, яшаяпти ва шитоб билан тараққий топмоқда.\nБундан қирқ йиллар нарида собиқ иттифоқдаги ўнлаб академик театрлар орасида Ҳамза номидаги ўзбек Академик (ҳозирги Миллий) драма театри катта-кичик расмий-норасмий саноқларда биринчи учликда зикр этиларди. Россия ва Грузиядаги театр санъати даражасида саналарди. Бу асосан театр режиссураси ҳисобига эди. Чунки каттаю кичиклиги, маҳобати, имконияти жиҳатидан юзлаб кучли театрлар бўлгани ҳолда, ўзбек театри режиссура ҳисобига энг олди учликда эди. Қарангки, бизда режиссуранинг турли нохолис субъектив сабаблар туфайли таназзулга кетиши театр санъатимизнинг даражоти тугул, шу орада етишган неча авлод санъаткорларнинг ҳақиқий режиссура нима эканини билмай, ўзида ҳис қилмай ўтишига сабаб бўлмоқда. Ажабки, иш жойи театр бўла туриб, театр нималигини билмай ўтиш одам учун фожеа эмасми?! Демоқчимизки, ҳақиқий режиссёр талқини, таҳлили, талаби ва таснифи бўлмаган жойда ҳақиқий театр ҳам йўқ, демакки, санъат ҳам йўқ. Бу нари борса ҳаваскорлик, холос. Ҳаваскорлик билан эса бирор иморатни қуриб бўлмайди, инчунун театр иморатини. (Бунинг кулгули, аммо аламли рамзий кўринишларини марҳум устоз Эркин Воҳидов “Донишқишлоқ латифалари”да Матмусанинг тандир қурганию тандир кийгани, дутор чалганию қўшиқ айтгани каби қатор ҳангомаларда яққол кўрсатиб қўйганини бир ёдга олайлик.) Таассуфки бугун ўнлаб ўзбек театрлари “бош”сиз, яъни бош режиссёрсиз, ҳатто тайин-тутуруқли оддийгина режиссёрсиз, аниқроғи касбида саводи чиққан, мутахассислиги “хос”ликларини англаб етган етакчиларсиз мавжуд бўлиб турибди. Шу тахлит кетса, ажабмаски, ҳадемай режиссёр дегани анқонинг уруғига айланиб, кунимиз Матмусаларга қолса. Илоҳо бундай бўлмасин, ақл борида этакни ёпайлик. Бинобарин, мазкур ҳодисадан хулоса чиқариб, янаги йил ташкил топганига ярим аср тўладиган Ўзбек давлат драма театрида соғлом ижодий муҳит, қизғин театрчилик фаолияти билан яшаш кайфиятини қарор топтирайлик. Токи ўзбек театр санъати яна бир кучли, бақувват ижодий жамоа изланиш, интилишлари билан ривожу тараққийга эришсин, анъаналарини давом эттириб, замона шитобига муносиб ўзгариш ва янгиликлари билан маънавиятимиз, маданиятимиз, санъатимиз такомилига хизмат қилсин.\nПоследний раз редактировалось Shuhrat Rizayev; 14.06.2017 в 18:46.\nNigora Umarova, Sparc\n15.06.2017 11:25 #748\nСпектакль келин ва куёв тарафдан бўлғуси қудаларнинг қалин пули тўғрисида тортишувидан бошланишини кўриб, об-бо яна тўй, қайнона-келин мавзуси эканми деб ўйлагандим, ҳайрият мавзу бироз бошқа экан.\nПьеса Чеховнинг "Предложение" пьесасини эслатади. Ёдингизда бўлса, Чеховнинг ушбу пьесасида қўшни именияларда яшовчи совчиликка келганлар аввалига Воловьи Лужки деган дала қайси қўшнига тегишли экани, кейин эса кимнинг ити яхшироқ деб жанжаллашиб қолишади ва натижада совчилик ҳам, бўлажак тўй ҳам бекор бўлиб кетишига оз қолади.\n"Ўжарлар"да ҳам икки қуда арзимаган масалада чиқиша олмай жанжаллашиб қолишади ҳамда бир-бирлари билан севишиб топишган ёшларни анча қийин аҳволга солиб қўйишади.\nАктёрларга келсак, Тоҳир Саидов Жандулла ролини яхши ижро этди. Эркак қудалар Матриза (Ҳожиакбар Комилов) ва Холмурод (Рустам Каримов) роллари ҳам маромида бўлди, Матриза ролини ижро этган актер спектакль давомида бир сафар ўз исмини, кейинги сафар қизини исмини (Қоракўзни Бўтакўз) адаштирганини ҳисобга олмаса ҳам бўлар. Аёл қудалар Ақсингул (Раъно Ярашева) роли бир маромда яхши ижро этилган бўлса, Қизилгул роли Саида Раметова томонидан жуда ялтоқланиб (томошабинлар айнан шундай ижро кутгандек қарсаклар кўп бўлди) ижро этилди. Шу ролни Гулчеҳра Ибраҳимбекова томонидан ижросини кўрмаганимдан афсусландим.\nКелин (Қоракўз) ролини Нигина Анорбоева қаторида Дилноза Кубаева ҳам ижро этишини ҳисобга олсак, Миллий театр саҳнасида "Ўжарлар" спектакли "Андишали келинчак" билан бирга миллий-маиший мавзусидаги энг томошабинбоп комедиялар бўлиб қолиши шубҳасиз.\n"Ревизор"дан эса дарак йўқ...\n27.06.2017 16:56 #749\nШаҳодат Исахонованинг "Бибихоним" романини ўқимаган эканман, китобнинг электрон вариантини ҳам тополмадим. Сароймулк хоним (Бибихоним) Темурнинг ўлимидан кейин 1 йил яшаганини (1406), Улуғбек 1409 йилда Самарқанд тахтига ўтирганини ҳисобга олсак, спектаклдаги воқеаларнинг хронологик ривожи қанчалик тўғрилиги савол туғдиради. Шунингдек, спектаклнинг биринчи сағнасида 10 яшар бола Улуғбекнинг бувиси ўрнидаги одам, тарбиячиси Бибихонимга ақл ўргатиши ҳам бироз ғалати. Яна бошқа саволлар ҳам борку (масалан, нима учун Бибихоним Улуғбекни "Улуғим" деб чақириши тушунарсиз), майли буларни бадиий тўқимага йўяйлик.\nСпектаклни ўзига келсак, ҳар қисмнинг охирида ҳофиз турли рангдаги биттадан гулни Бибихонимга тутқазиши, Бибихоним гулни осилиқ турган тувакларнинг бирига қўйишидан мақсад нима эканлиги ноаниқ бўлиб қолган. Бибихонимни қўлларини осмонга кўтариб, ҳайқириши ҳам қанчалик шарқона одоб қоидаларига тўғри келади билмадим. Саида Раметова Бибихоним ролини ижро этар экан, невараларига меҳрибон, кези келганда ҳукмдор олдида итоаткор, зулмга учраганларнинг ҳимоячиси сифатида кўрсатиб берган. Спектакл давомида Бибихоним юзида бирор ўзгариш, мимикани пайқамадим. Эҳтимол, режиссер Сароймулкхоним образининг ўзидан келиб чиқиб (ҳарқалай, бош малика) шундай талаб қўйгандир. Лекин, менимча, ҳақиқий характерли роль бўлиши учун актер ўзининг қолипга тушиб қолган "қайнона" образидан чиқиб кета олмагани сабаб бўлган кўринади.\nУмуман олганда, актерлар томонидан ўша давр муҳити, ўзаро муносабатлар яхши кўрсатиб берилган. Актерларнинг ижро маҳорати ҳам юқори даражада.\nРежиссер томонидан ўтмишимиз хақидаги "Тўмарис" ва "Бибихоним", Теннесси Уильямс пьесаси асосида "Бир кунлик бахт" сингари хилма-хил спектакллар билан янги театр-студиянинг репертуарини бойитиши албатта қувонарли.\nТошкентда ҳам дунёнинг йирик пойтахт шаҳарлари каби театрлар қанчалик кўп бўлса, уларда ҳам классик, ҳам ижодий-экспериментал янги спектакллар саҳналаштириб борилса шунчалик яхши. Томошабинларимиз айнан шуни кутмоқда.\nПоследний раз редактировалось Sparc; 27.06.2017 в 16:59.